AR PENNOU GWINIZ KUTUILLET\n1 En amzer-ze edo Jezuz o treuzi parkajou gwiniz da zeiz ar zabat, hag e ziskibien, naon dezo, en em lakeas da gutuill pennou-éd ha d’o debri. 2 O weled kement-se e lavaras dezañ ar Farizianed :\n— « Da ziskibien a ra eun dra difennet da ober d’an deiz sabat » .\n3 Med en a respontas :\n— « Ha n’ho-peus ket lennet ar pez a reas David p’e-noe naon, en hag ar re a oa gantañ ? 4 antreal a reas e ti Doue ha debri baraennou ar hinnig ha ne oa ket aotreet dezañ debri, na dezañ na d’ar re a oa gantañ, med netra nemed d’ar veleien.\n5 « Pe n’ho-peus ket lennet el Lezenn e torr ar veleien ar zabat, da zeiz ar zabat, en templ, heb ober pehed e-béd ?\n6 « Hogen, me ’lavar deoh, ez eus amañ brasoh eged an templ. 7 Ma komprenfeh ar gomz-mañ : « An drugarez eo a fell din, ha n’eo ket ar zakrifis », n’ho-pefe ket kondaonet tud didamall. 8 Rag mestr eo Mab an dén war ar zabat.\nPARE AN DEN DIZEHET E ZORN\n9 Eet kuit ahano, eh antreas Jezuz en o zinagog. 10 Ha setu e oa eno eun dén eun dorn dizehet dezañ, hag int-i ober eur goulenn ouz Jezuz evid kaoud tro d’e damall :\n— « Hag aotre a zo da rei ar pare d’eun deiz sabat ? »\n11 Respont a reas :\n— « Pehini ahanoh, ma n’e-neus nemed eun danvadez ha ma kouez houmañ en eur foz d’eun deiz sabat, ne zeuio ket da gemer krog enni ha d’he zenna ahano ?\n12 « Ha pegement muioh ne dalv ket eun dén war eun danvadez. Aotre a zo eta d’ober vad d’eun deiz sabat ».\n13 Neuze e lavaras d’an dén-ze :\nE astenn a reas hag e teuas e zorn da veza yah evel egile.\nJEZUZ SERVICHER DOUE\n14 Eet er-mêz, e talhas ar Farizianed kuzul a-eneb dezañ war an doare d’e gas de goll. 15 Med bet anaoudègèz dezañ-a gement-se, eh en em dennas Jezuz ahano. Eun niver braz a dud a yeas d’e heul, hag o farea a reas oll, 16 hag e tifennas outo krenn her rei da houzoud, 17 evid ma vefe sevenet komzou ar profet Izaiaz :\n18 « Setu va zervicher, harp a roan dezañ,\n« an dén dibabet ganin, a gavan va dudi ennañ,\n« va Spered a lakin warnañ,\n« hag e roio da anaoud ar gwir\n« d’ar poblou payan.\n19 « Ne ha-po ket, ne zavo ket uhel e vouez,\n« ne vo ket klevet war ar blasenn.\n21 « Ennañ e lakaio ar poblou o fiziañs ».\nJEZUZ HA BEELZEBOUL\n22 Neuze e oe digaset dirazañ eun dén dalhet gand an droug-spered, dall ha mud, hag e pareas anezañ en doare ma komze ha ma wele sklêr.\n23 Kroget spont enno, e lavare an dud :\n— « Daoust ha n’eo ket hemañ mab David ? »\n24 Med o kleved kement-se, e lavare ar Farizianed :\n— « Hennez ne argas an droug-sperejou nemed dre Veelzeboul, prifis an droug-sperejou ».\n25 Jezuz hag a anaveze o zoñjou a lavaras dezo :\n— « Kement rouantèlèz hag a zo dizunaniez enni a ya da ’fall. Na ti na kêr, dizunaniez enno, n’hellint chom en o-zav.\n26 Neuze, mar d-eo Satan a argas Satan, ez a a-eneb dezañ e-unan, penaoz eta e pado e rouantèlèz ?\n27 « Ha mar d-eo dre Veelzeboul eh argasan an droug -sperejou, ho tiskibien deoh-c’hwi, dre biou e kasont anezo kuit ? Evel-se, int-i o-unan a vezo ho parnerien.\n28 « Med mar d-eo dre Spered Doue eh argasan an droug-sperejou, neuze ’ta eo deuet beteg ennoh Rouantèlèz Doue.\n29 « Pe c’hoaz, penaos e vo gellet antreal e ti an dén kreñv hag ober ar skrab war e draou, heb beza da genta ereet an dén kreñv-ze ? Neuze hepkén eo e vo gellet laerez ar pez a zo en ti.\n30 « An neb n’ema ket a-du ganin a zo a-eneb din hag an neb ne zastum ket ganin a zo o forani. 31 Setu perag e lavaran deoh : Kement pehed ha kement blasfem a vo pardonet d’an dud, med ar blasfem a-eneb ar Spered-Santel ne vo ket pardonet dezo .\n32 « An nep e-no komzet a-eneb Mab an dén, a vo pardonet dezañ, med an neb e-no komzet a-eneb ar Spered-Santel, ne vo pardonet dezañ, nag er béd-mañ, nag er béd all ».\nDIOUZ HE FROUEZ EO BARN AR WEZENN\n33 « Lakit eo mad ar wézenn, mad e vo ar frouez. Lakit ez eo klañv, klañv e vo ar frouez, rag diouz ne ’frouez eo eh anavezer ar wézenn.\n34 « Gouenn naered ’zo ahanoh ! Penaoz a hellfeh lavared traou mad, fall evel ma ’z oh ? Rag euz ar pez a garg ar galon eo e komz ar henou ?\n35 « An dén mad a denn traou mad euz e deñzor mad, hag an dén fall a denn traou ’fall euz e deñzor fall.\n36 « Hel lavared a ran deoh : kement droug-komz lavaret ganto, o-do an dud da renta kont anezo da zeiz ar varn. 37 Rag diouz da gomzou e vezi diskleriet just ha diouz da gomzou e vezi kondaonet ».\n38 Neuze e lavaras lod euz ar skribed hag euz ar Farizianed :\n— « Mestr, ni ’garfe gweled eur zin euz da berz ».\n39 Respont a reas dezo :\n— « Rummad fallagr hag avoultrer ! Goulenn a ra eur zin, ha sin all e-béd ne vo roet dezañ, nemed sin ar profet Jonaz.\n40 « Rag, evel ma oe Jonaz tri devez ha teir nozvez e kov ar pesk, evel-se e vo Mab an dén, é-pad tri devez ha teir nozvez, e korv an douar.\n41 « Tud Niniv a zavo da zeiz ar varn gand tud ar rummad-mañ, hag a gondaono anezo, rag m’o-deus greet pinijenn diwar prezegennou Jonas, ha setu ma ’z eus amañ brasoh eged Jonaz.\n42 « Da zeiz ar varn e savo rouanez ar Hreisteiz gand tud ar rummad-mañ, hag e kondaono anezo, rag ma teuas euz penn pella an douar da zelaou furnez Salomon, ha setu ma ’z eus amañ brasoh eged Salomon ».\nDISTRO AR SPERED-HUDUR\n43 « Pa vez eet ar spered-hudur er-mêz euz eun dén ez a dre al lehiou gouez o klask diskuiz ha ne gav ket. 44 Neuze e lavar : distrei a rin d’am zi ez on eet er-mêz anezañ; ha pa zigouez en-dro e kav an ti goullo nêteet ha fichet.\n45 « Hag ez a neuze da gemer gantañ seiz spered all falloh egetañ, hag antreet en ti e reont ennañ o demeurañs, hag e teu stad diweza an dén-mañ da veza falloh eged ar genta. Evel-se e c’hoarvezo gand ar rummad tud fallagr-mañ ».\nGWIR FAMILL OR ZALVER\n46 O komz d’an dud edo c’hoaz, pa zigouezas e vamm hag e vreudeur . Er-mêz e oant chomet hag e klaskent komz outañ. 47 Dond a reer da lavared dezañ :\n— « Aze er-mêz, ema da vamm ha da vreudeur o klask komz ganit ».\n48 D’an hini e-noa digaset ar helou-ze dezañ, e respontas Jezuz :\n— « Piou eo va mamm ha piou eo va breudeur ? »\n49 Hag o tiskouez e ziskibien gand e zorn e lavaras :\n— « Setu va mamm ha setu va breudeur. 50 Rag an nep a ra bolontez va Zad a zo en neñv, hennez a zo breur ha c’hoar ha mamm din ».


Gnaeus Pompeius Magnus - Wikipedia\n(Adkaset eus Pompeius)\nGnaeus Pompeius Magnus, Pompeius Meur pe Pompeius a oa un jeneral, politikour ha den-a-Stad roman, ganet d'an 29 a viz Gwengolo 106 kent JK er Picenum (er Marche a-vremañ), en Italia, ha drouklazhet d'an 29 a viz Gwengolo 48 kent JK e Pelusium, nepell diouzh Aleksandria Egipt. Dimezet e oa bet pemp gwech, gant Julia, merc'h Caesar, peurgetket.\nO vezañ kanmeulet peogwir e tistrobas ar Mor Kreizdouar eus morlaeron Kilikia hag a-drugarez d'e ergerzh-brezel a-enep da Vitridates etre -67 ha -63, e skoulmas Pompeius e -60 un emglev gant Caesar ha Crassus, an Driumvirelezh kentañ, o lodennañ ar galloud etrezo. Divroc'het gant ar Sened e teuas da vout brasañ enebour Caesar da c'houde. E -49 e strakas ar brezel-diabarzh. O vezañ klasket repu en Egipt e voe lazhet eno dre urzh ar faraon Ptolemaios XIII.\n1 Deroù e Red-buhez\n1.1 Unan eus jeneraled Sylla\n1.2 Pompeius en Azia\n1.3 An Driumvirelezh kentañ\n2 Ar brezel-diabarzh\n2.1 A-enep Caesar\n2.2 Emgann Pharsalus\n2.3 Marv ur Roman meur\nDeroù e Red-buhez[kemmañ | kemmañ ar vammenn]\nMab e oa Pompeius d'ar jeneral Gnaeus Pompeius Strabo a voe kaoz anezhañ e-pad ar brezel sokial hag a voe kasaet gant pobl Roma. « Biskoazh ne voe ken kasaet un tad ha ken meulet e vab » eme Bloutarc'hos.\nDimezet eo bet pemp gwech. E bevare gwreg a voe merc'h Caesar, Julia. Gant merc'h Metellus Scipio, Cornelia, e timezas evit ar wech ziwezhañ.\nUnan eus jeneraled Sylla[kemmañ | kemmañ ar vammenn]\nDa 23 bloaz en doa e arme diwar hêr e dad hag e teuas da vout jeneral. Gant Sylla e savas a-du e-kerz ar brezel etre Sylla ha Caius Marius hag e voe trec'h war dalc'hidi hennezh e Sikilia hag en Afrika. Marcus Aemilius Lepidus a oa bet faezhiet gantañ ivez war-lerc'h.\nA-drugarez d'e drec'hioù niverus e voe anvet da imperator gant e soudarded daoust d'ar fed ne oa nemet marc'heg, ar pezh a oa dibaot d'ar mare-se. Evit gwir, n'en doa karg ebet. Distroet trec'h war dalc'hidi ziwezhañ kostezenn Marius e resevas al lesanv (cognomen) « Magnus » digant Sylla, ar pezh a dalvez « Meur » o taveiñ da Aleksandr Veur. Un trec'hlid a voe profet dezhañ gant Sylla tra ma ne reseve Crassus nemet ur youadeg.\nE 77 kent JK e voe kaset da Hispania da vrezeliñ ouzh partizaned ziwezhañ Marius. Goude emgannoù niverus e voe trec'h war bagadoù Sertorius war-lerc'h un dekvloaziad a stourmoù kalet ha marv hennezh. Distreiñ a reas da Italia evit peurzistrujañ strolladoù diwezhañ Spartacus bet trec'het gant Crassus.\nE 70 kent JK e voe anvet da goñsul, a-gevret gant Crassus, daoust d'ar fed n'en doa ket graet ar c'h-cursus honorum ret evit kaout ar garg-mañ (kestor, edil ha pretor war-lerc'h).\nPompeius en Azia[kemmañ | kemmañ ar vammenn]\nE-pad ar goañv 67 kent JK e voe goulennet dezhañ mont da zilamat morlaeron ar mor Kreizdouar. Ez wir e lakae o argadennoù dizehan en arvar an treuzdougen-bevañs hag e oa ledenez Italia war-nes bout divoued. Kas a reas Pompeius e gefridi da benn e tri miz. War-lerc'h e voe kaset da Azia-Vihanañ da vrezeliñ ouzh roue Pontos, Mithridates VI Eupator. A-drugarez d'e drec'h e c'hellas Roma ledanaat he beli betek Bithynia, Pontos, Syria ha Judea, diazezlec'hioù an Impalaeriezh roman er Reter.\nE 63 kent JK ec'h emellas Pompeius er brezel a enebe Aristobulus II ouzh e vreur Hyrcanus II. Dre ma oa bet Aristobulus a-du tamm pe damm gant Mithridates ha gant ar vorlaeron, tra ma oa Hyrcanus douget da Roma, ez eas a-du gant Hyrcanus. Trec'h e voe war Aristobulus war Menez an Templ e-lec'h ma'z eas en Templ hep aotre Hyrcanus, a voe beleg meur templ Jeruzalem ivez. Neoazh edo Judea dindan beli Pompeius hag e voe anvet da etnark gant Hyrcanus.\nDav e oa dezhañ gortoz c'hwerc'h miz goude e zistro e -61 evit ma voe lidet e trec'h « war ar bed a-bezh » (de orbi universo) abalamour da zisfiz ar Sened en-e-geñver.\nAn Driumvirelezh kentañ[kemmañ | kemmañ ar vammenn]\nE 60 kent JK e skoulmas an Driumvirelezh kentañ gant Julius Caesar ha Crassus. Hispania, Afrika ha Roma a voe dindan e veli da neuze. Dimeziñ a reas gant Julia, merc'h Caesar, evit kreñvaat an emglev etrezo.\nE 55 kent JK e voe anvet Pompeius da goñsul evit an eil gwech ha savet e voe gantañ ar c'hoariva roman brasañ kenkoulz ha Curia Pompeius.\nAr brezel-diabarzh[kemmañ | kemmañ ar vammenn]\nA-enep Caesar[kemmañ | kemmañ ar vammenn]\nCaesar ha Pompeius, taolenn eus 1414 (gant Taddeo di Bartolo)\nGoude marv Crassus e-kerz faezhidigezh Carrhae (53 kent JK) a-enep d'ar Barthed, hag e-keit ha ma edo Caesar e Galia, edo Roma dindan an trubuilhoù hag an dispac'hadegoù. Dindan levezon Bibulus ha Cato e voe mouezhiet gant ar Sened ul lezenn evit envel Pompeius da goñsul nemetañ evit 52 kent JK. Koulskoude e kemeras hennezh e dad-kaer nevez, Metellus Scipio, da genseurt evit pemp miz diwezhañ e goñsulerezh. E 49 kent JK e lakaas da embann edo Caesar e-maez al lezenn. Betek Roma e kerzas Caesar da neuze o treuziñ ar stêr Rubico, ha Pompeius, tapet berr gantañ, a guitas Roma evit mont da Vrundisium e-lec'h ma adkavas dalc'hidi dezhañ, senedourion zo hag ar goñsuled.\nEmgann Pharsalus[kemmañ | kemmañ ar vammenn]\nPeogwir ne c'helle ket paeañ e soudarded e kavas gwelloc'h diwall diouzh un emgann gant e enebour diouzhtu o lestrañ war-zu Gres. E-keit ha ma oa Caesar o vrezeliñ ouzh dalc'hidi Pompeius en Hispania e vodas hennezh lejionoù roman ar Reter. Goude ur stourmadenn gentañ e Tessalia he doa gwanet lu Caesar e fellas da Bompeius peurdrec'hiñ e enebour. E 48 kent JK e tegouezhas emgann Pharsalus. Daoust d'e lañs dre an niver e voe trec'het Pompeius hag e oa ret dezhañ tec'hout kuit. A-drugarez d'an emgann-se e kemeras Caesar an tu-kreñv war an optimates.\nMarv ur Roman meur[kemmañ | kemmañ ar vammenn]\nKlask a reas Pompeius Magnus repu en Egipt, met gourc'hemenn a reas Ptolemaios XIII, breur ha gwaz Kleopatra, hag al lezroue Pothinus, e lazhañ, ar pezh a voe graet e Pelusium gant Septimus a oa bet dindan Bompeius pa oa lejionad. Dizenorusañ zo : dibennet e voe hag e chomas e gorf war traezhenn Pelusium e-pad devezhioù. Ptolemaios a soñjas dezhañ plijout da Gaesar o profañ dezhañ penn e enebour kozh. Sevel a reas Caesar obidoù d'ar Roman meur-mañ avat. Pothinus a voe lakaet d'ar marv gantañ. Ptolemaios a voe digarget ha Kleopatra lakaet war an tron e lec'h he breur.\nTad Sextus Pompeius ha Pompeius ar Yaouank a oa Pompeius.\nAdtapet diwar « https://br.wikipedia.org/w/index.php?title=Gnaeus_Pompeius_Magnus&oldid=1886509 »\nGanedigezhioù an eil kantved kent J.-K.\nKemmoù diwezhañ degaset d'ar bajenn-mañ d'an 16 Her 2020, da 14:43.


Jean hag Henriette Pétillon gant tresadennoù René Pétillon © Radio France - Tudi Crequer\nDiffusion du vendredi 5 octobre 2018 Durée : 10min\nLidet eo bet obidoù René Pétillon. E vreur hag e c'hoar gaer n'eus degemeret ac'hanomp evit kontañ kaoz diwar-benn e vuhez. Falc'herien OGK a oa e-barzh ha dirak archerdi Gwengamp. Lañset e vo kib ar c'hampionezet evit kleub ar BBH warc'hoazh.\nRené Pétillon : "tresañ, tresañ, tresañ e rae atav" hervez e vreur\nLidet eo bet obidoù René Pétillon hiriv e Pariz. Oajet e oa a 72 vloaz. Jean hag Henriette Pétillon, breuer ha c'hoar gaer an treser, o deus asantet respont d'omp goulennoù. Bet omp bet da welet anezho en o zi e Brest. Pennad-komz gant Jean hag Henriette Pétillon.\nFalc'herien e ti an archerien\nOuzhpenn un hanterkant falc'her OGK a oa dirak archerdi Gwengamp da greizteiz. Goulennatet e veze seizh anezho gant ar jañdarmed. E fin miz Eost, oa aet kant stourmer e-barzh un uzin e Groñvel. Stanket o doa mont e-barzh an embregerezh. Savet klemm n'oa graet Triskalia. Pennad-komz gant Jil, ur falc'her OGK.\nBrest Bretagne Handball : ober gwelloc'h ar bloaz-mañ e Lig ar c'hampionezed\nKroget e vo warc'hoazh gant lig ar c'hampionezed gant merc'hed ar BBH. Da 3e goude lein e c'hoario merc'hed skipailh mell-dorn Brest a-enep Kopenhague. Diaes oa bet ar c'hampionad european warlene met gwelloc'h e vo ar c'hoarierezed ar bloaz-mañ eme Marianne, ur suporterez.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Eoghan Murphy) (KildareStreet.com)\nResults 1-20 of 839,692 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Eoghan Murphy)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Eoghan Murphy)


diaesoc'h - Wikeriadur\nDiwar an anv-gwan diaes hag an dibenn-ger -oc'h.\nDerez-uheloc'h an anv-gwan diaes\nBremañ evelato eo diaesoc'h deomp o zizhout rak ne deuont nemet a vandennoù bras, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 206.)\n— « Mirout ar saout amañ a zo diaesoc'h evit na gav deoc'h, rak e lez ar c'hoad, er maezioù ma vezont o peuriñ, [...]. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 143.)\n— Ya. Met skriva a zo diêsoc'h : erru on evelkent da skriva mat. — (Fañch al Lae, Bilzig, Kemper, 1925, p. 167.)\nSpernek e oa he zreujenn hag evel-se, daoust ma vije diaesoc'h din pignat enni, [...]. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 22.)\n« [...]. Ro da zorn dehou !... Te ' wel ?... N'eo ket diaesoc'h. » — (Youenn Drezen, Itron Varia Garmez, Skrid ha Skeudenn, 1941, Al Liamm, 1977, p. 252.)\n[...] : aes e oa dont betek Torfprodoukt, met diaesoc'h mont kuit. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 12.)\nEvit skrivañ e vez diaesoc'h dre ma storlok ar marc'h-du un disterig. — (Goulc'han Kervella, Lara, Al Liamm, 1989, p. 215.)\nDiaesoc'h eget :\nAn dro-mañ, an emgann a voe diaesoc'h ha terruploc'h eget an daou deiz kentañ. — (Fañch an Uhel, Kontadennoù ar Bobl/1, Al Liamm, 1984, p. 51.)\nDiaesoc'h evit :\n— Allas ! Se a zo diaesoc'h evit na soñj deoc'h ; hennezh n'emañ ket e vuhez en e gorf. — (Fañch an Uhel, Kontadennoù ar Bobl/2, Al Liamm, 1985, p. 98.)\nDïêsoh eo kompren an dra-ze evid lakâd ar mor en eur grogenn vrennig. — (Jules Gros, Le trésor du breton parlé Première Partie, 1966, p. 31.)\nDiaesoc'h-diaes : muioc'h-mui diaes\nDiaesoc'h-diaes e vefe bet d'ar roue Arzhur ober van da dremen hep merzout doaeroù dismegañsus e gouvidi. — (Langleiz, Romant ar Roue Arzhur/levrenn I : Marzhin, Al Liamm, 1975, p. 56.)\nDiaesoc'h-diaesañ : muioc'h-mui diaes\nDiaesoc'h-diaesañ oa gwelet un dra bennak war an enezenn, nemet brouskoadoù lann ha spern, [...]. — (Goulc'han Kervella, Brezel ar Rigadell, Al Liamm, 1994, p. 150.)\n— Divin d'it — homan a zo diêsoc'h, eme eur plac'h koz azeet war ar fornigell :\nBrazez ar vamm\nBrazez ar verc'h diwar he mamm ?\nTapet berr ar vugale, hag ive ar re vras.\n— Ma setu : Brazez ar vamm : ar varaz leun a zour; brazez ar verc'h : he anaf leun a zour; diwar he mamm : leuniet gant dour ar varaz. — (Fañch al Lae, Bilzig, Kemper, 1925, p. 45.)\ngalleg : plus difficile(s) (fr) (que)\nAdtapet diwar « https://br.wiktionary.org/w/index.php?title=diaesoc%27h&oldid=277960 »\nKemmoù diwezhañ degaset d'ar bajenn-mañ d'an 20 Eos 2018, da 05:58.


Pajenn:Le Gonidec - Bibl Santel pe Levr ar Skritur Sakr, eil levr.djvu/588 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/588\neil lizer san̄t paol abostol\n14. Ével ma hoc’h eûz anavézet omp hô kloar, ével ma viot hon hini, é deiz hon Aotrou Jézuz-Krist.\n15. Hag er fisian̄s-sé eo felled d’in don̄d d’hô kavout da gen̄ta, évit ma teûjé d’é-hoc’h eunn eil c’hras ;\n16. Ha tréménoud dré hô prô enn eur von̄d d’ar Masédonia, ha don̄d adarré eûz ar Masédonia d’hô prô, hag ac’hanô béza ambrouget gan-é-hoc’h er Judéa.\n17. P’am boa éta ann ioul-zé, ha dré skan̄bennidigez eo n’em eûz kéd hé sévénet ? Pé pa ioulann eunn dra, hag hé iouli a rann-mé hervez ar c’hîk, évit ma vijé enn-oun ia ha nann ?\n18. Hôgen Doué péhini a zô gwirion, a oar pénaoz n’eûz kéd ia ha nann er brézégen em eûz gréad d’é-hoc’h.\n19. Râk Mâb Doué, Jézuz-Krist, péhini a zô bét prézéget d’é-hoc’h gan-é-omp-ni, da lavaroud eo gan-én̄, gan̄t Silvanuz ha gan̄t Timotéuz, ne két bét ia ha nann, hôgen ia a zô bét enn-han̄.\n20. Râg holl c’heriou Doué a zô ia enn-han̄ : Dré-zé Amen da Zoué dré-z-han̄ hag évid hor gloar-ni.\n21. Hôgen ann hini a gréva ac’hanomp gan-é-hoc’h er C’hrist, hag en deûz hon éôliet eo Doué ;\n22. Péhini en deûz ivé hor siellet, ha rôed d’é-omp évit gwéstl ar Spéred-San̄tel enn hor c’halounou.\n23. Évidounn-mé a c’halvann Doué da dést em éné, pénaoz eo dré azaouez évid-hoc’h né két c’hôaz felled d’in mon̄d enn tû all da Gorin̄t ; né kéd éc’h aotrouniemp war hô feiz, hôgen skoazia a réomp hô lévénez : râk stard é choumit er feiz.\n1. Hôgen lakaad a riz em penn na’z ajenn mui d’hô kwélout enn dristidigez.\n2. Râk mar tristaann ac’hanoc’h, piou a laouénai ac’hanoun, néméd-hoc’h péré a vijé tristéet gan-én̄ ?\n3. Ha kémen̄t-sé em eûz skrived d’é-hoc’h, évit pa zeûinn na gavinn két tristidigez war dristidigez a berz ar ré a dlié va laouénaat : ô fisioud enn-hoc’h holl, pénaoz va lévénez a vézô hoc’h hini holl.\n4. Râk neûze é skriviz d’é-hoc’h gan̄d eunn an̄ken vrâz, gan̄d eur man̄tr kaloun, hag é-kreiz kalz a zaérou ; nann évid hô tristaat, hôgen évid diskouéza péger braz eo ar garan̄tez em eûz évid-hoc’h.\n5. Hôgen mar en deûz unan-bennâg tristéed ac’hanoun, né két mé hép-kén en deûz tristéet ; hôgen évid-lôd, évit na zeûinn két d’hô pec’hia holl.\n6. A-walc’h eo évid ann hini a zô ével-sé, ar c’hélen a zô bét rôed d’ézhan̄ gan̄t meûr a hini :\n7. Hag é tléit ken̄toc’h bréma béza trugarézuz enn hé gén̄ver, hag hé fréalzi, gan̄d aoun na vé man̄tret gan̄d eunn dristidigez direiz.\n8. Dré-zé e pédann ac’hanoc’h da grévaad hô karan̄tez évit-han̄.\n9. Dré-zé eo ivé em eûz skrivet d’é-hoc’h, évid arnodi ac’hanoc’h, ha gouzout mar sen̄tit é pép-trâ.\n10. Ar péz a zistolit, a zistolann ivé : ha pa zistolann, é tistolann enn abek d’é-hoc’h é dén ar C’hrist.\n11. Évit na vézimp két touellet gan̄t Satan ; râk n’omp kéd hép gouzout hé vénosiou.\n12. Hôgen pa ounn bét deûed é Troad évit prézégi Aviel ar C’hrist, hag é oa digoret ann ôr d’in gan̄d ann Aôtrou,\n13. N’em eûz két bét a éhan em spéred, ô véza n’em boa két kaved énô va breûr Tituz ; hôgen goudé béza lavaret kénavézô d’ézhô, éz iz étrézé Masédonia.\n14. Trugarékaad a rann Doué, péhini hol laka bépréd da véza tréac’h é Jézuz-Krist, ha péhini a zoug dré-z-omp é pép léac’h ar c’houéz eûz a anaoudégez hé hanô.\n15. Râk ni a zô dirak Doué c’houés vâd ar C’hrist, hag é-kén̄ver ar ré a zô kollet ;\n16. Da lôd c’houéz ar marô hô laka da vervel, ha da lôd all c’houéz ar vuez hô laka da véva. Ha piou a zô galloudek é-kén̄ver ann traou-zé ?\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/588&oldid=155253 »\nKemmoù diwezhañ degaset d'ar bajenn-mañ d'an 4 Gen 2020, da 17:42.


? – 1177 →\n- Aloubet gant an Normaned 1177\nUlaid a oa ur rouantelezh pe ur meuriad lec'hiet e biz Iwerzhon en-deus roet e anv d'ar broviñs a-vremañ Ulster. E Emain Macha, e-kichenn Armagh edo e gêrbenn. Da vare e c'halloud brasañ e talc'he Ulaid un dachenn en em astenne eus ar stêr Boyne war-du ar su betek kontelezh Leitrim war-du ar c'hornôk. E derou ar marevezh kristien o-doa kaset kuit an Uí Néill tu Ulaid betek kontelezh Down.\nHervez Annala Rioghachta Éireann e teraouas digresk Ulaid e 331 pa voe faezhet Fergus Foga gant Colla Uais en emgann Achadh Leithdheirg. Kollet e voe gantañ kornôk ar vro ha devet e voe Emain Macha. Dilezet e voe un tammig goude-se.\nDerc'hel ar vro a reas tiernelezh an Dál Fiatach betek kreiz ar grennamzer, daoust ma kendalc'hjont da goll tirioù aloubet gant an Uí Néill. Peurzistrujet e voent gant an Normaned e 1777\nAdtapet diwar « https://br.wikipedia.org/w/index.php?title=Ulaid&oldid=1478983 »\nKemmoù diwezhañ degaset d'ar bajenn-mañ d'an 4 Ebr 2013, da 21:47.


« Ur vicher hag ur feson da vevañ » - Spered ar vro - Le Télégramme\nPublié le 07 mai 2020 à 07h00\n« Ur vicher hag ur feson da vevañ »\nElouan Le Sauze (Foto Clara Thabard)\nElouan Le Sauze zo kaner ha soner. Tomm eo ar muzisian yaouank ouzh ar muzik hengounel ha kenderc’hel a ra da labourat war an dachenn frouezhus-se. Meur a briz zo bet tapet gantañ dija, asambles gant e gomperien.\nSetu aze ur vouezh hag a vez klevet muioc’h-muiañ war leurennoù ar festoù-noz. Elouan Le Sauze n’eo nemet 25 bloaz met toullañ a ra e hent, en ur gemer e amzer, davet ar sonerezh hengounel. E trede bloavezh er Pont Sup, skol-uhel ar sonerezh e Roazhon, emañ o studiañ. Ur bloaz a chom dezhañ evit kaout an diplom Stad. Reiñ a ra ivez Elouan kentelioù kan hengounel e skol-sonerezh Pondi, abaoe miz C’hwevrer. « Met a-boan komañs gant ar c’hentelioù e oe echu a-gaoz d’ar c’hoñfinamant ! Klasket ‘m eus derc’hel al liamm gant ma deskarded memestra. Met n’eo ket bet aes evite. ‘M oa ket c’hoant da lakaat gwask warne », emezañ.\n« Ur bochad amzer da labourat gant tu arall »\nUn afer a-gozh eo plas ar sonerezh en e vuhez. Elouan zo genidik eus Gwidel, e-kichen an Oriant. Krog e oa da seniñ bombard da 9 bloaz. Buan eo bet o seniñ gant bagad an Oriant. « Ur skipailh yaouank ha plijus eo ! », emezañ. E lise Diwan en doa kroget ar paotr yaouank da seniñ biniou kozh, asambles gant e gomper Louri Derrien. Kenderc’hel a reont da seniñ asambles hiziv an deiz : aet e oa ar plas kentañ ganto e festival plinn Boulvriag e 2018. Krog e oa Elouan gant ar c’han da vat, pa oa en em gavet e skol sonerezh Roazhon, goude e vachelouriezh. Kan-ha-diskan a blij dezhañ kalz. « Ul labour hir eo. Didermen, a lârfen ! Ul labour war ar yezh eo ivez, rak liammet eo kalz gant an dañsoù. Deskiñ a ran atav. » Aet ar maout gantañ hag e gomper Youenn Lange e festival fisel Rostrenn warlene. Abaoe 2019 e kan ivez an den yaouank er strollad Dasson Trio : lipet ar maout ganto da geñver festival Roue Waroch Pleskob ! Ne oa ket o c’hortoz an den dont da vezañ kaner ha soner a-vicher, met tamm-ha-tamm ez a gant an hent-se. « Diaes eo gwelet se evel ur vicher. Ur feson da vevañ eo kentoc’h ! Ul labour hag a c’houlenn ur bochad amzer da bleustriñ gant tud arall. N’eo ket just evit gounit e damm bara. »\nAdperc’hennañ an tonioù hengounel\nTost echu ar c’henfinañ, met tremenet eo buan an amzer evit Elouan : o chom war ar maez emañ, gant pemp kenlojer all, nepell diouzh Roazhon. « Kentelioù hon eus bet a-bell. Bremañ ne chom nemet dosieroù da echuiñ. Laoskel a ra din amzer d’ober sonerezh ! », a gont Elouan. Kenderc’hel a ra da bleustriñ a-bell gant ar vuzisianed all. « Labourat a ran gant Pablo Molard, hag a zo ganin er Pont Sup. Sevel a reomp pezhioù konfinet, ma faot deoc’h, emezañ en ur c’hoarzhin. Ma, âr-lerc’h ‘vo brav ‘n em welet e-dro evit peurlipat an traoù. » E penn-kentañ ar c’henfinañ en doa Elouan kemeret perzh en ur seurt tro-kan war Facebook e-lec’h m’o doa muzisianed ar vro kanet pe sonet un ton, evel Eric Menneteau, Youenn Lange, Marthe Vassalo ha kement zo. Soner hengounel penn-kil-ha troad e vefe Elouan ? « ‘M eus ket bet ar chañs da vont da zastum tonioù pe kanennoù e ti an dud met labourat a ran kalz gant levrioù Dastum. Evidon eo pouezus adperc’hennan tout ar c’hanennoù hengounel-se. Pas just tapout ‘nezhe hag ober heñvel. Met mont pelloc’h. Ma flijadur din-me eo, bepred. »\nLexiqueSkol-sonerezh : conservatoire.Bochad : beaucoup.Ar c’henfinañ : le confinement.Penn-kil ha troad : de A à Z.\nElouan Le Sauze est l’un des jeunes chanteurs et sonneurs prometteurs de la scène musicale bretonne. Étudiant au Pont Supérieur de Rennes, il est aussi professeur au conservatoire de Pontivy. Elouan a d’abord adopté la bombarde avant de se tourner vers le biniou kozh, en duo avec son compère Louri Derrien. Depuis quelques années, il a aussi démarré le chant traditionnel : il a été lauréat du concours fisel avec Youenn Lange en 2019. Pour lui, être musicien est plus qu’un métier, c’est une façon de vivre.


Gitar - Wikipedia\n(Adkaset eus Gitarour)\nAr gitar zo ur benveg-seniñ gant kerdin a vez sonet dre biñsañ. Seniñ gitar a c'haller pe gant ar bizied en-eeun, pe gant ur skraberig. Ma'z eo stag anv ar gitar eus Spagn (ar vro ma teuas anezhi) ez eo ur benveg a orin eus ar broioù arab. War gresk ez eo aet brud vat ar gitar en XXvet kantved asambles gant skignañ ar sonerezh saoznek (jazz, country, blues, sonerezh pop, rock). Ar gitar zo unan eus ar benvegoù a vez implijet da seniñ Bossa Nova, sonerezh klasel ha country. Implijet e vez ivez da seniñ sonerezhioù zo eus Suamerika ha sonerezh keltiek. Gant ar piano hag ar violoñs ez eo unan eus ar binvioù anavezetañ er bed. Gitaroù liesseurt a zo : gitar klev, gitar tredan, gitar klev ha tredan. An holl anezho a zo diazezet war ar gitar klasel.\nUr gitar klasel hag ar rannoù anezhañ\nUr sell a-dost ouzh mikroioù ur gitar tredan\nUr gitar tredan\nGant ur gitar e c'haller seniñ an ton hag ar c'hlotadoù war un dro. Sonerezh gitar a zo bet savet gant John Dowland pe Henry Purcell. Hiziv an deiz ez eo unan eus ar binvioù implijet ar muiañ pa soner sonerezh folk (Bob Dylan, Leonard Cohen) pe sonerezh rock ha pop (The Beatles, Jimi Hendrix).\nAr c'hitarourez, gant Vermeer, e-tro 1670-1672\nSoñjal a reer e teu ar gitar eus a lud arab (al ' ûd en arabeg). Gitaroù a veze e Spagn ken abred hag en XIIIvet kantved. Azalek ar XVIIvet kantved en em strewas en Europa a-bezh ha d'ar mare-se en doa peder pe pemp kordenn zoubl. Ar c'hwec'h kordenn simpl a voe tapet gantañ en XIXvet kantved. Hag e-kreiz an XIXvet kantved e voe roet d'e voest-dasson ar stumm en deus hiziz an deiz.\nRann bouezusañ ar gitar eo an daol-heson : daou blankenn koad peget riblenn-ha-riblenn, pe koad lavrennek. Reutaet e vez an daol-se en diabarzh gant barrennoù-kreñvaat hag a zo a-bouez evit kalite ar son. Sklisennoù eo anvet ar c'hostezioù, div vandenn goad bet tommet ha stummet en ur stern. Un troad en deus ivez ar gitar. Ouzh an troad e peger ur blakenn goad anvet touchenn, ma lakaer e vizied warni. Ouzh an daol eo peget ar pontig, a stager ar c'herdin outañ. C'hwec'h kordenn a zo, nilon pe dir.\nPeurliesañ e vez kendoniet ar c'herdin evel-henn (eus ar son boud d'ar son skiltr) :\nA-wechoù e vez kendoniet en un doare digor (open tuning e saozneg), da skouer :\n(fr)Bloazlevr Dmoz diwar-benn ar gitar\n(en)International Guitar Research Archive\n(en)Ar gitaroù rock kentañ\n(en)Online Guitar Tuner - kendoniañ ur gitar\n(en)Urban Guitar - Atersadennoù\n(en)Modern Guitarist Keleier\n(en)Guitar Albums Collection - World of Instrumental Music\nAdtapet diwar « https://br.wikipedia.org/w/index.php?title=Gitar&oldid=1861817 »


Pajenn:Morvan - Kenteliou hag istoriou a skuer vad evit ar Vretoned, 1889.djvu/189 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/189\nEn he anken e teuas sonch dezan eus a Zantez Anna Vened. En em voestla a reas da vont di, ha kerkent e teuas ar guelet dezhan.\nSebastiana Dubot, eus a Josselin, goude eur c’hlenvet bras a deuas dizi d’an oad a nao bloas, a jomas mut hag hep gallout finval he divesker. Bloas goude, he zad. he c’hassas da Zantez Anna. Ar c’herzet a zeuas dizi, mes he zeod a jomas liamet. Abenn trivac’h vloas goudeze, Bastiana, pehini a voa paour hag e doa collet neuze he zad hag he mam, en em gave en eur stad poanius meurbet. Izom e doa da c’hounit he bara, ha n’oa ket aez dezhi hen ober, mudez evel ma zoa. Sonjal a reas penaus ar zantez e doa great eur burzud en he c’henver, e\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/189&oldid=162039 »\nKemmoù diwezhañ degaset d'ar bajenn-mañ d'an 12 Mae 2020, da 18:14.


Feur-emglev Pariz (1796) - Wikipedia\nFeur-emglev Pariz (1796)\nUr pennad Feur-emglev Pariz zo ivez.\nFeur-emglev Pariz a voe sinet e miz Mae 1796 etre Napoleone Buonaparte, en anv Republik Kentañ Bro-C'hall, ha Vittorio Amedeo III, roue Sardigna ha Napoleone Buonaparte.\nGant Feur-emglev Pariz e 1796 e voe kaset harzoù Bro-C'hall pelloc'h er gevred.\nC'hoarvezout a reas goude Arsav-brezel Cherasco a oa bet sinet div sizhun a-raok, e Cherasco, e Piemonte, d'an 28 a viz Ebrel. Neuze en devoa laosket gant ar C'hallaoued kreñvlec'hioù Alessandria, Cuneo ha Tortone gant Bro-C'hall.\nEn em dennañ a reas ar roue eus ar C'hentañ kenunaniezh a-enep Bro-C'hall, ma ne chome ken nemet Bro-Saoz hag Aostria.\nHeuliadoù ar feur-emglevAozañ\nGant Feur-emglev Pariz avat e rankas roue Sardigna\nanavezout ar republik c'hall,\ndizarmañ hec'h arme ha mirout 10 000 soudard hepken\ndiskar kreñvlec'hioù Exilles, Brunetta e Susa;\nreiñ Kontelezh Nisa, dugelezh Savoia, kontelezh Tenda ha Buèlh da Vro-C'hall,\nleuskel an arme c'hall da zerc'hel Casteldelfino, Alessandria, Valenza e dell'Assietta, a vije daskoret dezhi goude ar brezel,\nleuskel an armeoù gall da dremen evel a garent, serriñ ar vro ouzh an armeoù all.\nkregiñ e listri ar Genunaniezh\nMervel a reas ar roue un toullad mizioù goude.\nMennet e oa ar C'hallaoued da vezañ mistri war Savoia abaoe 1792 pa o devoa staget an douaroù-se ha savet eno o 84vet departamant gall , anvet Mont-Blanc. Diwar-se e oa deuet brezel gant rouantelezh Sardigna.\nPiemonte-Sardigna avat a c'houlennas an douaroù kollet-se en-dro pa voe diskaret Napoleon e 1814, hag un darn eus Savoia a voe rentet dezhi gant Feur-emglev Pariz e 1814 , hag ar peurrest e 1815, gant ur feur-emglev all sinet e Pariz ivez.\nAdkemeret e vint diwezhatoc'h gant Bro-C'hall dindan Napoleon III.\nAdtapet diwar « https://br.wikipedia.org/w/index.php?title=Feur-emglev_Pariz_(1796)&oldid=1896019 »\nDernière modification le 23 C'hwe 2021, à 17:11\nKemmoù diwezhañ degaset d'ar bajenn-mañ d'an 23 C'hwe 2021, da 17:11.


Pajenn:Le Clerc - Ma beaj Jeruzalem, 1902.djvu/308 - Wikimammenn\nPajenn:Le Clerc - Ma beaj Jeruzalem, 1902.djvu/308\nda skrivan. C’hwel aman ar gir gallek a deu gantan ar wech-man « Merci ! » Gir berr, ha koulskoude eur gir hag a zo talvouduz evidomp.\nGoude skrivan, dibri. Daoust ha na ve ket roet da zibri d’hon fautrik evel e ve græt d’ar poupigo ? Nan, nan. Evit diskoel d’imp penauz en em vag ar pautrik, e lak al leanez eun tamm bara sec’h dindan e ibilh-skoa, hag ouz e dreid eun toullad kakaouetenno, freuz bihan sec’h henvel aoalc’h ouz filbich ar gwe fau.\nHa kenkent ar monsik o kregi gant e zent en e vara. Goude peb begad e tiblusk diou pe daer gakaoueten gant bizied e dreid, ha, gant e dreid adarre, e toug anê d’e c’heno ’vit chakat ’nê wardro gant ar bara.\nBiskoaz kement all n’hon deuz gwelet. N’hen ankouafomp birviken, ha gellout ’ra ar monsik hag e gonsorted kredi na vefont ket ankouaet ganimp en o ezommo.\nAr re ’zo war al labour. — Eur pautr koz, — Klanvourien diavæz.\nEuz ti ar vugale grenn ec’h eomp da di o breuder hag o c’hoarezed henan.\nAr re-man a disker d’ê eur vicher. Ar merc’hed a ra darn anê dantelez gant an dorn, ha dam all, war ar\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/308&oldid=105134 »\nKemmoù diwezhañ degaset d'ar bajenn-mañ d'an 7 Eos 2017, da 14:59.


Dibab 2012 : 121 000 €\nE 2012 hon doa resevet 26 raktres, 7 a zo bet dibabet gant Kuzul ar re fur.\nBREZHONEG A-RAOK AR SKOLIATA\nMalizenn Skouarnig eo deuet er maez e miz Du 2013.\nUr valizenn eo evit kaout dafar pedagogel ‘benn treuzkas ar yezh d’ar re vihan er magourioù, hag ivez ti ar magerezed hag er gêr.\nEvit gouzout hiroc’h : http://www.divskouarn.fr/\nC’HOARIVA : KELAOUIN AN DUD HA BODAN AR GLAD\nBrudañ ha lakaat ar c’hoariva brezhonek war-wel dre ar genrouedad.\nEmaoc’h o klask : un titour diwar-benn ar c’hoariva e brezhoneg ? Un arvest teatr da welout ? Ur pezh-c’hoari da sevel er skol pe gant mignoned ? Kit da lakaat ho fri e lec’hienn nevez C’hoariva. Marteze e kavoc’h enni teñzorioù kuzh, piv oar ?\nOuzhpenn bezañ ul lec’hienn kelaouiñ e vo ivez ur greizenn dafar enlinenn war ar c’hoariva brezhonek gant ul lusker enklask. Roet e vo lañs d’al lec’hienn e penn diwezhañ 2013.\nEvit gouzout hiroc’h : www.teatr-brezhonek.org\nVIDEO PA GARO\nDigor eo BREIZHVOD ! Evit adkavout ha prenañ ho filmoù muiañ karet, tresadennoù-bev, teulfilmoù e brezhoneg.\nUl lec’hienn video diouzh ar goulenn !.E lec’h e vez kavet ar c’hentañ film erotek advouezhiet e brezhoneg ... met ivez filmoù evit ar vugale !\nEvit gouzout hiroc’h : www.breizhvod.com\nC’HOARI GANT MOJENNOU BREIZH\nUr c’hoari kartoù evit ar skolioù, kreizennoù dudi, kentelioù noz hag all. Tost echu eo al labour maketenniñ. En distro-skol e vo kroget da gas anezhañ d’ar skolioù ha d’ar c’hentelioù-noz ha lakaet e vo enlinenn ur blog gouestlet dezhañ. Mall’ zo warnomp da zizoloiñ ar c’hoari kartoù-se !\nLEVRIOU DIEMBANN EVIT AR VUGALE\nEmbannet ez eus bet levrioù nevez evit ar vugale, lod anezho ha ne gaver ket e galleg, a zo bet troet e brezhoneg gant Mark Kerrain. An istorioù a zo kontet gant fent, en un doare bev, gant ur bern skeudennoù.\nEmbannet eo bet dija : Mammig zo droug enni (savet gant M. Kerrain), Ma buhez berrloer (troet diwar an euskareg), Kig mamout da goan ha Tapet gant ar sorserez (troet diwar ar galleg), Yarig koantik (troet diwar ar saozneg)\nE dibenn miz Even e teuy An Tamm Pilhoù (troet diwar ar galleg), Lizhiri eus an ti tasmantet (troet diwar ar galizeg), hag Ur c’hrokodil dindan ar gwele (diwar an euskareg).\nEvit gouzout hiroc’h : mkerrain@gmail.com\nFOETAN BRO LEON / Se balader en vélo et en breton dans le Léon\nBec’h d’ar blijadur ha d’an douristelezh dre ar brezhoneg : un digarez da gomz ha da glevet brezhoneg en ur zizoleiñ ar vro war velo evit liammañ brezhoneg ha dudi. Digor eo bremañ hent an drovelo d’ar re a fell dezho !\nEvit gouzout hiroc’h : tiarvroleon.org\nAL LIORZH / Un jardin de théâtre pour cultiver la rencontre\nEskemmoù hag emgavioù a bep seurt a zo bet kinniget tro-dro d’ar pezh c’hoari Al liorzhour. Kejadennoù gant bugale ha tud kozh, darempredoù gant bugale ar skolioù diwan ha divyezhek e Kemper, Lannuon, Tregastell, Plistin, Plijidi...\nDaou raktres a zo bet savet gant Skol Rostren ha Ploveur. Dizoloet ’zo bet geriaoueg al liorzh gant ur vrezhonegerez a-vihanig a-raok sevel un abadennig pemp munutenn a zo bet c’hoariet dirak bugale ar skol e Ploveur. Adalek miz gwengolo e vo savet barzhonegoù diwar al liorzhañ gant tud kozh ha bugale skol divyezhek Rostren.\nEvit gouzout hiroc’h diwar benn Al Liorzhour : http://teatrpiba.com\nSkoazellet eo rouedad Diwan bep bloaz gant an hanter eus an arc’hant gounezet rak sikour ar rannvro, an departamantoù, ar c’humunioù n’eo ket trawalc’h e-keñver an ezhommoù bras a zo. Ur skouer : ar skolioù nevez a rank gortoz pemp bloaz a-barzh ma vo paeet o fostoù gant ar Stad.\nEvit gouzout hiroc’h : www.diwanbreizh.org


Wikipedia:Skoazell - Wikipedia\nPajenn skoazell raktres ar Wikipedia brezhonek eo ar pennad-mañ.\nEnni e kavot liammoù war-du rubrikennoù a bep seurt.\nMar sav goulennoù ennoc'h ez eus chañsoù mat e c'hallot kavout ur respont dezho war hor\nemañ enni ar respontoù d'ar goulennoù boutinañ.\n1 Degemer mat\n2 Diwar-benn Wikipedia\n3.1 Furchal Wikipedia\n4 C'hoant kemer perzh zo ganin\n4.3 Implijout skeudennoù, sonioù, videoioù\n4.4 Mont pelloc'h ganti\n4.5 Evit ar re arroutet muioc'h\n4.6 An emglevioù\n4.7 Stumm ar pennadoù\n5 Tunioù ha plegoù talvoudus\n6 Skoazell dematek\n8 Evit ar re gozh\n8.1 Degemer ar re nevez\n9 Staliañ Wikipedia\n10 Liammoù talvoudus\n11 Sevel ur goulenn\nDegemer mat[kemmañ ar vammenn]\nDegemer an dud nevez\nHetiñ a reomp deoc'h un degemer a-feson war Wikipedia.\nAze ez eus un nebeud kuzulioù krak-ha-berr evit stagañ ganti ha kaout un tañva kentañ gant mont en-dro Wikipedia.\nPa viot o vont dre ar skoazell ho po c'hoant, sur a-walc'h, da lakaat e pleustr ar pezh a vez displeget deoc'h. Evit se eo bet ijinet ar poull-traezh. Testit ennañ kement tra a dremen dre ho spered.\nDiwar-benn Wikipedia[kemmañ ar vammenn]\nDizoloit berr-ha-berr petra eo Wikipedia, an istor anezhañ, penaos ez a en-dro, hag all.\nAr pezh n'eo ket Wikipedia\nDizoloit ivez ar pezh n'eo ket Wikipedia hag ar pezh na gavot ket amañ neuze.\nTu gwiraouel Wikipedia.\nDeizlevr Wikipedia e brezhoneg\nWar ar bajenn-se e c'hallot heuliañ araokadennoù ar raktres abaoe m'eo bet lañset en hor yezh.\nRespontoù d'an abegoù boas\nUn nebeud respontoù d'ar goulennoù a c'hall sevel ennoc'h diwar-benn ar fed m'eo digor Wikipedia d'an holl verdeerien.\nLuc'haj en implij war Wikipedia\nMoarvat e kavot war o hent gerioù un tamm "iskis" an neuz anezho; evit gouzout an dalvoudegezh anezho e c'hallit mont da sellet ouzh ar pennad a denn d'al luc'haj en implij gant ar Wikipedourien.\nReolennoù[kemmañ ar vammenn]\nPennaennoù diazez - Ar fazioù yezh stankañ - Atav displegañ ar c'hemmoù degaset ganeoc'h er voestig Diverrañ - Reolennoù kenvevañ - Bezañ tagnous e emzalc'h - Gerioù nevez - Boued dispis - Reolennoù implijout ar skeudennoù\nGant an hollad reolennoù-se e c'hall ar gumuniezh mont en-dro plaen en un aergelc'h plijus.\nDezverkoù degemer ar pennadoù\nUr bajenn zo displeget warni pere eo ar pennadoù a c'haller degemer e Wikipedia.\nFurchal Wikipedia[kemmañ ar vammenn]\nAze e kavot an holl doareoù disheñvel da gavout pennadoù war Wikipedia.\nKlask ur bajenn gant al lusker enklask\nAlies-kaer n'haller ket mont war-eeun d'ar pennad a glasker. Ret eo seveniñ un enklask. War ar bajenn-se e kavot an holl doareoù talvoudus evit ma vo frouezhus hoc'h enklask.\nC'hoant kemer perzh zo ganin[kemmañ ar vammenn]\nDeroù[kemmañ ar vammenn]\nDaoust ma n'eo ket ret bezañ krouet ur gont evit kemer perzh e Wikipedia ez eo spletus evit an den krouiñ unan. Sellit penaos krouiñ ho kont.\nBremañ p'eo bet krouet ho kont ganeoc'h e c'hallit cheñch ar penndibaboù anezhi evit ma vo muioc'h diouzhoc'h.\nSturlevr - Kregiñ gant Wikipedia\nUn tamm levr-heñchañ a gavot ennañ kement titour hoc'h eus ezhomm evit gouzout penaos kregiñ da gemer perzh e Wikipedia (pennaennoù, kemmañ ur bajenn, ereadur diazez...).\nKemmañ testenn en ur bajenn\nSetu aze an tamm pouezusañ, da lavaret eo an doare da zegas kemmoù er pajennoù.\nEreadur[kemmañ ar vammenn]\nTra gaer eo kemmañ pajennoù, met kalz gwelloc'h eo pa ouzer penaos. Emaoc'h war-nes dizoleiñ an ereadur da vezañ implijet war pajennoù Wikipedia. Ne vo ket kavet aze holl an tammoù ereadur a c'haller ober ganto, dreist-holl evit krouiñ taolennoù, enklozañ skeudennoù... met liammoù a vo war-du ar pajennoù m'emañ displeget pep tra dre ar munud.\nLiammañ pennadoù kenetrezo\nUn holloueziadur mat zo un holloueziadur ma c'haller tremen aes-tre eus an eil pennad d'egile. Setu perak eo ret, pa grouit pennadoù, soñjal lakaat liammoù enno war-du pennadoù all en holloueziadur.\nDizaliet eo, e Wikipedia, krouiñ taolennoù en ur implijout an HTML. Ur c'hod a-ratozh evit ar Wiki zo evit krouiñ taolennoù.\nGant TeX, ez eus tu da grouiñ formulennoù jedoniel a-feson ha brav-kenañ.\nImplijout skeudennoù, sonioù, videoioù[kemmañ ar vammenn]\nPenaos eilañ ur skeudenn war ar servijer\nEvel n'haller ket implijout skeudennoù n'int ket bet pellgarget en a-raok war Wikipedia eo pouezus gouzout penaos en em gemer evit ar pellgargañ (pe enkargañ en degouezh). Setu ar pezh a vez displeget amañ ma heuilhit al liamm.\nPenaos embreger ur skeudenn\nGoude ar skrid eo ar skeudennoù an titouroù implijetañ war Wikipedia. Skeudennaouet eo ar pennadoù ganto dre ul luc'hskeudenn pe ur chema. Deskit penaos enklozañ skeudennoù.\nKrouiñ ur skeudennaoueg\nMar fell deoc'h lakaat ur strobad skeudennoù n'eo ket dav deoc'h krouiñ un daolenn evit klenkañ anezho. Un diskoulm eeun-tre a ginnig deoc'h ereadurezh ar Wiki.\nPenaos enklozañ ur restr son\nTu zo, da skouer, da enklozañ ur restr son evit lakaat dizoleiñ kan broadel bro pe vro.\nMard eo mat kinnig restroù son eo brav bezañ gouest da glevet anezho ivez. Setu aze un dibab meziantoù a c'hallot selaou ar restroù-se a-drugarez dezho.\nSellet ouzh videoioù\nN'eus ket nemeur a videoioù e Wikipedia. M'en em gavit gant unan avat e c'hallot kaout c'hoant da sellet outañ. Displeget eo deoc'h penaos dre ar munud.\nMont pelloc'h ganti[kemmañ ar vammenn]\nOuzhpenn degas kemmoù e pennadoù zo, e c'haller ivez sevel pennadoù nevez hag adframmañ ar pennadoù bet savet abretoc'h en ur adenvel anezho pe en ur ziverkañ anezho.\nPenaos sevel ur bajenn nevez\nHa degaset hoc'h eus kemmoù e meur a bennad ? Ha seblantout a ra deoc'h ez eus mankoù en holloueziadur war tachennoù zo ? Na chomit ket da dermal ha krouit pennadoù niverus. Amañ e kavot dre ar munud an doare da grouiñ ur pennad nevez.\nPenaos adenvel ur bajenn\nC'hoarvezout a ra, pa vez krouet pennadoù, e teufe an titl bet dibabet evito da vezañ kudennek pe amzere. Posupl eo cheñch anv ar pennadoù.\nPenaos diverkañ ur bajenn\nA-wechoù e vez ret diverkañ ur bajenn bet krouet war an holloueziadur. Da skouer m'eo aet ur vandal bennak da grouiñ unan gant un titl kunujennus, pe ur bajenn bet krouet dre fazi; Diverket e vo ar bajenn. A-hend-all e vo kavet gwelloc'h adenvel anezhi pe sevel un adkas.\nEvit ar re arroutet muioc'h[kemmañ ar vammenn]\nWikipediaoù all zo e yezhoù disheñvel-bras. Evit ma c'hallfe ul lenner gellout mont betek ar pennadoù skrivet e yezhoù all e vez lakaet liammoù etreyezhoù. Evel-se ez eus tu da gavout titouroù all estreget ar re a gaver war ar pajennoù brezhonek. Sellit pegen aes eo degas liammoù gant yezhoù estren.\nSetu aze un doare mat da lakaat meur a bajenn da skeiñ war-du ur bajenn resis. Talvoudus-tre, evit ar berradurioù peurgetket.\nE pennadoù zo eo talvoudus lakaat liammoù war-du lec'hiennoù dave all er-maez eus holloueziadur Wikipedia.\nGallout a ra danvezioù disheñvel-mik kaout an hevelep anv. Da skouer Merc'her (planedenn), Merc'her (deiz) ha Merc'her (doue). Kuit da veskañ pep tra e vez krouet ur bajenn hollek Merc'her anvet "Pajenn heñvelstumm".\nImplijout ar rummadoù\nGant ar rummadoù e c'haller rummata (bodañ dre rummoù) ar pennadoù dre demoù.\nPatromoù[kemmañ ar vammenn]\nImplijout ar patromoù\nImplijit patromoù bep tro ma santit an ezhomm d'en ober. Pa vo degaset ur c'hemm bennak er patrom e talvezo ar c'hemm evit an holl bajennoù a ra gant ar patrom-se. Evel-se e vo reizhpoell ha kinniget brav ho pennadoù.\nsevel ur raktres nevez\nGoude ur pennad amzer tremenet war Wikipedia ho po c'hoant, marteze, da lañsañ ur raktres zo pouezus evidoc'h. Bezañ e-unan evit lakaat pennadoù da emdreiñ a c'hall bezañ ur bec'h re vras avat. Evit ma teufe ur gumuniezh vihan d'ho harpañ e c'hallit krouiñ ur raktres ; aesoc'h e vo deoc'h en em glevet ha termeniñ pere eo ar pennadoù da vezañ skrivet.\nPorched[kemmañ ar vammenn]\nKrouiñ ur porched\nPenaos krouiñ ur porched tematek war Wikipedia.\nKavout e hent etre ar seurt pajennoù disheñvel zo er raktres\nMa'z oc'h dedennet gant gouzout penaos eo aozet Wikipedia, sellit ouzh ar bajenn-mañ war an Esaouennoù anv. Teknikel a-walc'h eo.\nAn emglevioù[kemmañ ar vammenn]\nGraet e vez emglevioù eus ar reolennoù bet dibabet gant ar gumuniezh. Peurliesañ eo bet diazezet an emglev dre ur vot. Er Wikipedia brezhonek n'eus ket bet diazezet kalz a emglevioù c'hoazh.\nEmglevioù diwar-benn an niveroù\nEmglevioù diwar-benn an titloù\nMenegit ar mammennoù implijet ganeoc'h\nStumm ar pennadoù[kemmañ ar vammenn]\nKalz plijusoc'h eo lenn pennadoù difazi.\nArabat implijout re a livioù er pennadoù\nBrav eo lakaat livioù... arabat lakaat re avat rak diaesaat a ra al lenn.\nTunioù ha plegoù talvoudus[kemmañ ar vammenn]\nTunioù ha plegoù\nPenaos degas boued er pennadoù hep re a boan\nArabat termal !\nGreomp war-dro hor moc'h bihan\nSkoazell dematek[kemmañ ar vammenn]\nSkridaozañ pennadoù ar c'hêrioù (pe hini ur geoded pe ur gumun vihan)\nKuzulioù hag erbedadennoù evit ar pennadoù Istor\nKumuniezh[kemmañ ar vammenn]\nHanteriñ ha kuzul hanteriñ\npa vez tabutoù grevus etre perzhidi zo.\nEvit ar re gozh[kemmañ ar vammenn]\nDegemer ar re nevez[kemmañ ar vammenn]\nPlijus eo atav d'an den resev un degemer c'hwek a-berzh ur wikipedour all. Na dermit ket neuze ha degemerit ar re nevez en ur lakaat ar c'hemennadennoù-se war pajenn Ma c'haozeadennoù an implijerien nevez.\nArabat sailhañ ouzh ar re nevez\nDeraouidi zo bet eus an holl ac'hanomp ha kement hini en deus bet graet fazioù. Mat eo diskouez pasianted eta ha displegañ an traoù en un doare sioul.\nStaliañ Wikipedia[kemmañ ar vammenn]\nStaliañ ar meziant\nN'eo nemet ar penn-kentañ. N'eus, evit ar mare, tamm teul klok ebet a zisplegfe penaos staliañ Wikipedia war e urzhiataer.\nLiammoù talvoudus[kemmañ ar vammenn]\nAr voest ostilhoù\nKavout a reot war ar bajenn-se kement hag a c'hallfec'h kaout ezhomm.\nSevel ur goulenn[kemmañ ar vammenn]\nMa chom c'hoazh tra pe dra amskler ganeoc'h goude bezañ lennet an holl bajennoù skoazell e c'halllit atav mont da welet kostez Skoazell:Goulenn un dra bennak.\nSetu c'hwi degouezhet e dibenn ar bajenn Skoazell. N'eo ket echu ho tro gant Wikipedia evit kelo-se avat. Kalz traoù a vo diskoachet ganeoc'h en amzer da zont c'hoazh, sur ha n'eo ket marteze. Spi hon eus e vo bet talvoudus ar bajenn-mañ deoc'h. Klaskit dont en-dro war Wikipedia an aliesañ ar gwellañ evit ma kendalc'ho ar raktres stroll dispar-mañ da vezañ ur raktres dave evit gouiziegezh Mab-den hag evit mad ar brezhoneg war un dro.\nAdtapet diwar « https://br.wikipedia.org/w/index.php?title=Wikipedia:Skoazell&oldid=1757223 »\nKemmoù diwezhañ degaset d'ar bajenn-mañ d'an 29 Gou 2017, da 21:22.


Pedennou aroc ha goude ar goëssion - Wikimammenn\nPedennou aroc ha goude ar goëssion\nL. Prud’homme, 1846 (p. xxii-xxv)\n◄ Pedennou aroc, epad ha goude an oferen aroc ha goude ar goëssion aroc ha goude ar gommunion ►\nAROC AR GOESSION.\nVar ar pez a so necesser evit ober ur goëssion-vâd.\nPemp tra so necesser :\n1° Goulennit digant Doue ar c’hraç da anaout-mâd ho pec’hejou ; livirit dezan a galon :\nVa Doue, roit d’in ar c’hraç d’hoc’h anaout ha d’en em anaout va-unan ! roit d’in sclerigen evit compren an niver hac ar grevusted eus va fec’hejou ! deut d’am sicour, mar plich gueneoc’h, ô va Doue ! hep-d’hoc’h ne allan netra ! (livirit en intantion-se ur Bater hac un Ave, Maria).\n2° Examinit ho coustianç gant ur volontez sincer da anaout ho pec’hejou ; implijit an amzer convenabl evit o c’hlasq : songit e gourc’hemennou Doue hac e re an Ilis, ê deveriou ho stad, er pec’hejou capital, er personachou hac er plaçou hoch eus hentet ; en em arretit var bep gourc’hemen, ha var bep articl e particulier.\n3° Goude beza examinet ho coustianç, goulennit digant Doue ur guir glac’har da veza pec’het, ha pedit-en da douich e-unan ho calon… Considerit penos dre ho pec’hejou hoc’h eus offancet an Doue en deus ho crouet evit ho renta eürus ganthan eternelamant, pehini so maro var ar groas evit ho prena, pehini, el leac’h ho præcipita en ifem e punition d’ho pec’hejou, en deus roet amzer deoc’h d’en em anaout ha da ober pinigen… Livirit a voëled ho calon :\nO va Doue, ma em bize recevet digant un den an disterra loden eus ar graçou hac eus an donæsonou am eus recevet diganeoc’h, ne ouijen petra da ober evit disquez dezan va anoudeguez-vâd; mæs, allas, el-leac’h ho trugarecât, ô va Doue, em eus torret ho lezen, hoc’h offancet hac hoc’h outrajet e pep fæçon ! Collet em eus ar barados ha militet em eus an ifern !… Mæs, ô Doue a vadelez, prometi a rit ar pardon d’ar pec’her a zistroï ouzoc’h a greiz e galon : cetu-me ama, disposit ac’hanon hervez ho polontez, mæs sellit a druez ouzin, pardonit d’în va fec’hejou ; resolvet oun da cench gant ar sicour eus ho craç : beilla a rin varnon va-unan, ha beza em eus ar volontez franc hac absolu d’en em viret ous ar pec’het en amzer da zont.\n4° Considerit petra so bet caus deoc’h, pe occasion da goëza er pec’het, ha quemerit ar propos-ferm da bellaat diouz an occasionou-se… Un drâ-vâd ê ve deoc’h en em obligea, a vremâ, da ober ur binigen-bennac quellies guech ma tigoësse gueneoc’h coëza er memes fautou, ispicial er re vrassa anezo : Doue pehini ho car, a vuelo ar boan a guemerit, en devezo truez ouzoc’h hac ho sicouro.\n5° Goude beza en em excitet d’ar gontrition hac e goulennet digant Doue, iit da goëss, ha discleriit ho pec’hejou gant sencerite, gant humilite ha gant glac’har. Nac’h ur pec’het marvel hepquen a so avoalc’h evit ober ur goëssion sacrilach, hac evel ma’z-eo alies diez-bras diffaranti ur pec’het marvel diouz ur pec’het veniel, coëssait hoc’h oll bec’hejou, guella ma ellot.\nPa vezo achu gueneoc’h ho coëssion, ne vanquit quet da satisfia da Zoue ha d’an nessa, och ober prontâ ma ellot ar binigen roet deoc’h : songit en avisou-mâd hoc’h eus recevet en dribunal santel eus ar binigen, hac o heullit a boënt-da-boënt. Bezit ive sourcius da drugarecaat Doue eus ar pardon en deus accordet deoc’h, ha livirit:\nPe seurt action a c’hraç a allan-me da renta deoc’h, ô va Doue, evit ar pardon hoc’h eus accordet d’în ? Va c’holl a allac’h evit bepret, hac em pardonit ! hoc’h adversour e voan, ha cetu-me brema agreabl dirac ho taoulagad ! peguer bras pec’her ha peguer miserabl bennac e ven bet, n’hoc’h eus quet brema nebeutoc’h a garantez evidon ! O va ene, meulit Doue, ha ne ancounac’hait jamæs ar c’hraç gaër en deus græt deoc’h, ê pehini a bardon deoc’h ho pec’hejou, ho rent salo dious hoc’h infirmiteou spirituel, ho tilivr diouz ar maro eternel, hac a ro deoc’h guir ê rouantelez an êe !… Guerc’hes santel, refuch ar bec’herien, etre ho taouarn eo e lacan ar resolution ferm am eus quemeret da veza da viquen fidel da Zoue : sicourit ac’hanon ha ne bermetit quet e collfen e c’hraç o coëza a nevez er pec’het ! va æl-mâd, pebez horrol n’ho poa-hu quet ouzin-me en amzer ma veven adversour da Jesus ! cousgoude, peguen indin-bennac e voan, hoc’h eus va sicouret da zortial eus ar stad deplorabl-se ; ah, me ho supli, continuit bepret da gaout sourci ac’hanon evit ne affeillin mui er pec’het ! Sperejou eürus, c’hui pere a jouis eus a c’hloar an êe, c’hui ispicial, va sant paëron ha sænt patronet va farres ha va bro, obtenit d’în ar c’hraç da berseveri er mâd evit ma celebrin gueneoc’h trugarez infinit va Jesus, epad an oll eternite ! Amen.\nAdtapet diwar « https://br.wikisource.org/w/index.php?title=Pedennou_aroc_ha_goude_ar_goëssion&oldid=99793 »\nKemmoù diwezhañ degaset d'ar bajenn-mañ d'an 23 Meu 2017, da 14:18.


Stumm eus an 6 Meu 2007 da 14:06\n2 536 okted lamet , 14 vloaz zo\n→Horus ha Seth : ouzhpennadenn\nStumm eus an 3 Meu 2007 da 10:20 (kemmañ)\nStumm eus an 6 Meu 2007 da 14:06 (kemmañ) (dizober)\n(→Horus ha Seth : ouzhpennadenn)\n"Pevar-ugent vloaz eo padet ar prosez", a glemmas Horus, "lavaret zo bet e oa ar gwir ganin bewech ha n'eo ket echu". Goulenn a reas [[Re]] petra ober gant ar re all petra ober. Neuze, [[Geb]], aotrou an doueed, a vodas an [[navad]] en-dro dezhañ hag e roas e varnedigezh diwar-benn tabut an daou zoue. Eus"Kerzh d'al lec'h ma'z out bet ganet", emezañ da Seth eha da Horus : "Kae bremañ d'al lec'h ma oa bet beuzet da dad". Rannañ a reas neuze ar vro etre Seth a lakaas roue war Egipt izel hag eus Horus a lakaas roue war Egipt uhel.\nHorus avat a zisklêrias ne oa ket reizh kemer hêrezh e dad digantañ. An doueed Chou ha Tot a lakaas neuze an [[Navad Bras]] da skrivañ ul lizher da Osiris. Goude ur pennad e teuas ar c'hannad en-dro, gantañ ul lizher fuloret a-berzh roue ar re varv. Goulenn a rae perak e oa bet laeret an tron digant e vab. Ha goulenn hag eñ o doa disoñjet an doueed e oa eñ, Osiris, en doa graet donezon prizius an heiz hag ar gwinizh d'ar bed. Droug a yeas e [[Ra]] pa glevas ha kas a reas ur respont leun a rogentez da Osiris. Goude meur a zevezh e tistrosa ar c'hannad en-dro, skuizh-divi Ha toth a lennas al lizher d'an doueed : " Petra dalvez oberoù an Navad? En em dennet eo ar justis er vro dindanzouar. Leun eo bro ar re varv a zrouksperedoù na zoujont na doueed na doueezed. Ma kasan anezhe e bed ar re vev e tigasint ganto kalonoù an dorfedourien betek lec'h ar c'hastiz. Piv en ho touez zo galloudekoc'h evidon? An doueed zoken a rank mont en diwezh d'ar C'hornôg Kaer". Pa glevas, memes krouer ar bed a voe spontet.\nSeblantout a reas neuze da [[Geb|C'heb]], a-daol-trumm ne oa ket reizh e vije heñvel lodenn Horus hag hini Seth. Daskoriñ a reas eta e hêrezh da Horus, abalamour ma oa mab e gentañ mab.\nAdtapet diwar « https://br.wikipedia.org/wiki/Dibar:MobileDiff/130779 »


Er Septuagesim - Wikimammenn\nE ti J.M. GALLES, 1790 (pp. 264-266).\n◄ Purification er Uériès Er Septuagesim Merhèr el Ludu ►\nHac en déieu aral quênd er Hoaris.\nER Sul quênt Merhèr el Ludu, e zou hanhuét Quinquagesim, de larèt-è, hantér-hantvét, rac ma hès én éffæd hantér-hant dé a va-ze bet-ha Pâsq. En eu Sul-aral é-raug hennéh, e zou hanhuét Sexagesim, de larèt-è, tri-uguêntvét ; ha Septuagesim, de larèt-è, decvét-ha-tri-uguênt, rac ma hès ardro dec-dé-ha tri-uguênt a va-ze bet-ha Pâsq. En Ilis hun avertiss èl-ce a ziabeèl guet pèh sourci é teliamb hum breparein d’obér hur Pâsq dré ur glahar santel a hur péhedeu, dré er mortification a hur goal inclinationeu, dré ur bénigèn salvus a hur fal vuhé, eit ma heèllehèmb é gurionné larèt guet hur Salvér Sul er Bassion : Pihue e eèll temall deign é hon péhour, a pe mès reparét me fal vuhé dré er moyandeu en dès laqueit en Ilis itré men deourn ? Eit rein demb el leçon-ze é qùitta en Ilis a nezè hé Hantiqueu a joé, é spécial en Alleluia, hac en hum chervige a Orlemanteu violèt, péré dré ou lihue trist e zou un ansaign a bénigèn.\nMar e hoès hoah ur santimant-benac a Religion, ne vou quet diæz teoh santein er chagrin e ra d’en Ilis er fal Grechénion, péré e hum abandon én amzér-ze d’el libertinage méhussan diarbèn modeu ha custumeu péré-zou ur rest a bayannage hac a idolatri. Pèh ur folleah ! hum zisposein de yun, ha d’obér pénigèn dré er chérvad, dré en debauche, dré er gourmandiss ! Pihue ne gredehai é vehai permettét offancein Doué durand en déieu-ze ? Ne hum abuset quet guet er hustumeu miliguét-ze, péré e bass ér béd eit deværranceu honest. Mæs a pe uélehait en dud hemb Fé ha hemb Religion é monèt d’en tavarneu pé d’en assambléyeu bobançus, hum dènnet a costé pé quêret d’en Ilis eid adorein Jesus-Chrouist, eit gobèr dehou Amand inourabl ; hac assaiet tènnein é visericord ar-n’ah hac ar er-ré en offance. Hur Mam santel en Ilis eit secour hé bugalé vat de zifautein ag un tu er scandal e ra er fal Grechénion de vallardé, en dès instituét pratiqueu a zevotion pérè-zou streàuét ar er mæzeu én ul lod-vat a Barræsieu. Mar eèllét, assistet én devotioneu-ze eit brassan gloër en Eutru-Doué.\nAdtapet diwar « https://br.wikisource.org/w/index.php?title=Er_Septuagesim&oldid=83186 »\nKemmoù diwezhañ degaset d'ar bajenn-mañ d'an 5 Gen 2016, da 18:24.


Freuzadeg Pfalz - Wikipedia\nArabat droukveskañ gant Arigrap Pfalz e 1689.\nFreuzadeg Pfalz a vez lavaret a-wechoù eus ar freuz ha reuz lakaet e Pfalz, en Alamagn, e 1674, gant an armeoù gall dindan urzhioù ar jeneral Henri de La Tour d'Auvergne en amzer ar roue gall Loeiz XIV.\nUn eil freuzadeg, anvet ivez arigrap Pfalz, a c'hoarvezas 15 vloaz goude, e 1689, war urzh ar ministr gall François Michel Le Tellier de Louvois e-kerzh Brezel an nav bloaz.\n3 Arigrap Pfalz\nC'hoarvezout a reas ar freuzadeg e-kerzh Brezel an Izelvroioù (1672-1678), etre ar roue gall Loeiz XIV ha Leopold Iañ an Impalaeriezh santel, impalaer german. Daou du a oa er brezel-se:\nBro-C'hall, Bro-Saoz, Münster, Liège, Bavaria, Sveden en un tu,\nan Izelvroioù, an Impalaeriezh santel roman german, Brandenburg, Spagn en tu all.\nEn 1674 n'edo ket Turenne a-du gant doare-brezeliñ ar roue Loeiz XIV. Ar braz eus an arme a oa pe en Izelvroioù pe e Franche-Comté, tra ma edo Turenne, o klask derc'hel penn ouzh arme an Impalaeriezh santel roman german, en Elzas gant nebeud a dud.\nAon en devoa Turenne rak donedigezh soudarded an Impalaeriezh santel roman german en Elzas pe e bro Metz. Abalamour da se, e-lec'h gortoz hag en em zifenn, e kavas gwell mont d'ober brezel dezho en tu all d'ar Roen.\nD'ar 14 a viz Mezheven e treuzas ar Roen eta hag e voe trec'h en emgann Sinsheim d'ar 16 a viz Mezheven. Neuze e teuas kenkent war e giz da eveshaat darn vuiañ an arme impalaerel, staliet war lez ar stêr Mosel hag a c'halle, d'e soñj, aloubiñ Elzas.\nD'ar 1añ a viz Gouhere e voe kemeret an armoù gant Dilenner Brandenburg a-enep Bro-C'hall. Gant Dieta Rastisbonna, bodadeg ar briñsed-dilennerien e voe diskleriet ar brezel da Vro-C'hall. Skoazell en doa kavetan impalaer santel, ne oa ket e-unan ken. An holl a vrezele bremañ a-enep ar roue gall.\nHa Turenne da dreuziñ ar Roen adarre e Philippsburg, d'an 3 a viz Gouhere 1674. Fellout a rae dezhañ trec'hiñ war armeoù an impalaer a-raok na vije bet bodet o nerzhioù. Ne deuas ket an taol da vat gantañ: lakaet e voe Bournonville da dec'hel, faezhet e voe penn a-raok an arme c'hall dirak Dünewald Bournonville a oa repuet en hanternoz d'ar stêr Main, a glaske chom hep en em gannañ. Turenne arankas gortoz neuze. Nec'het e oa o soñjal e rankje mont gant 16 000 den da dalañ ouzh 40 000 enebour. A-raok en em dennañ en Bro-Elzas e felle dezhañ gwareziñ anezhi.\nKarl Iañ Ludwig von der Pfalz.\nGouzout a rae Turenne e oa soudarded an impalaer war var a vara hag a foenn, pa ne oa ket ar soudarded c'hall, dre ma oant pourvezet mat. Arme an impalaer a ranke klask o boued ha hini o c'hezeg war ar vro, ha se zo kaoz e tivizas Turenne lakaat freuz ha reuz e Pfalz evit o marnaoniañ .\nArigrap Pfalz[kemmañ | kemmañ ar vammenn]\nUr brezel all a vo etre ar roue Loeiz XIV ha Leopold Iañ : Brezel an nav bloaz (1688-1697). Digarez o devoe ar C'hallaoued da ober freuz adarre, nemet kalz gwashoc'h, war urzh fraezh ar ministr François Michel Le Tellier de Louvois en 1689. En dro-mañ e vo graet freuz er c'hêrioù, ha n'eo ket war ar maez hepken. Kenderc'hel a reas ar freuz neuze betek 1693, goude marv Louvois.\nFrançois Bluche, Dictionnaire du grand siècle, Fayard, 1990, ar pennadoù Palatinat ha Ravage.\nFreuzadeg Woerden, er Proviñsoù-Unanet, gant an arme c'hall, en 1674, e Joernal Abraham de Wicquefort, e 1674.\nKan Les Dragon de Noailles : [].\n↑ John Childs, La guerre au XVIIe siècle, Autrement, Atlas des guerres, 2004, p. 172-173. E Sinsheim e voe an emgann (er gevred da Heidelberg), ha n'eo ket e Sinzheim (e-kichen Baden-Baden) evel a vez lavaret alies.\n↑ Jean Bérenger, Turenne, p. 403.\nAdtapet diwar « https://br.wikipedia.org/w/index.php?title=Freuzadeg_Pfalz&oldid=1855221 »


Gouzout ar yezh hag ober ganti : un enklask dibar e kumun Karaez\nDeuet e oa 70 a dud da goc'hu Karaez d'an 20 a viz C'hwevrer da-geñver an abadenn kenaozet gant an OPAB ha ti-kêr Karaez evit kinnig disoc’hoù an enklask war an anaoudegezh hag an ober gant ar yezh e kumun Karaez.\nVisant Abaziou, dileuriad evit ar vreizhadelezh hag an darempredoù etrebroadel, Kristian Troadeg, maer ha Lena Louarn, prezidantez OPABEvit ar wech kentañ e Frañs ez eus bet gallet kas da benn un enklask war ar brezhoneg a-geñver gant an niveradeg.\nGrataet e oa bet al Label a laz hollek hag a varregezh stadegel d'an enklask prientet gant Arsellva implij ar yezhoù gant kuzul broadel an titouriñ stadegel.\nSkignet eo bet e-touez 3 546 tiegezh kumun Karaez. 61% anezho o deus respontet, ar pezh a ya d'ober 3 813 den o chom e Karaez.\nKalz titouroù talvoudus a c’heller tennañ eus al labour-mañ war stad ar brezhoneg er gumun.\nDa gentañ e weler splann talvoudegezh ar c'helenn divyezhek hag ar c'helenn d'an dud deuet evit ledañ anaoudegezh ar yezh e-mesk an dud dindan 40 vloaz.\nE Karaez, 3 skol gentañ derez diwar 4 a zo enno un hentad divyezhek. Dregantad a yezherien dre rummad oad\nKinnig a reer da holl skolidi ar skolioù kentañ derez publik tañva ar yezh ivez ha kentelioù zo en 2 skolaj. Al lise nemetañ a zo gant Diwan evit poent zo e Karaez ivez. Gant se e weler mat un adlañs eus an niver a dud a oar brezhoneg e-touez ar re yaouank : muioc’h zo anezho er rummadoù oad dindan 20 vloaz eget er re a zo etre 20 ha 40 vloaz.\nDa heul e weler fiziañs e-touez ar vrezhonegerien yaouank. Komz a reont brezhoneg aliesoc’h eget ar rummadoù koshoc’h, treuzkas a reont ar yezh muioc’h ha goulenn a reont muioc’h a servijoù e brezhoneg ivez.\nMod all, dont a ra war wel pegen tomm eo tud Karaez ouzh ar yezh, pe e komzfen anezhi pe ne rafent ket. 2 zen diwar 3 a zo o chom e Karaez zo tomm ouzh ar yezh, 1 diwar 2 e Breizh.\nDiouer a ra e Breizh an enklaskoù war ar vrezhonegerien, an implij a reont eus ar yezh ha soñj an dud war ar brezhoneg dre vras. Un enklask dibar eo an hini a zo bet sevenet aze, diskouez a ra an ezhomm da gaout goulennoù diwar-benn ar yezh en niveradeg hollek evit bezañ gouest da heuliañ pizh an anaoudegezh o deus ar Vretoned eus o yezh hag an ober a reont ganti.


Onan (אוֹנָן "kreñv", en hebreeg) a oa eil mab Juda, e Levr ar C'heneliezh. Diwar e anv eo savet ar ger onanegezh, kenster gant masturberezh pe emflourañ.\nBibl[kemmañ | kemmañ ar vammenn]\nJuda en deus tri mab: Er, Onan ha Chêla. Dimeziñ a ra Er d'ur vaouez anvet Tamar. mervel a ra Er, ha hervez al lezenn (Deuteronom 25,5), eo kemeret Tamar da bried gant Onan. Nemet nac'h a ra Onan reiñ bugale da d-Tamar, ha n'a ket betek penn an embarañ. Displijout a ra e emzalc'h da Zoue, ha mervel a ra Onan.\nKemeret eo bet istor Onan evel un dave d'an emflourañ, hogen n'eo ket ar soñj ar Yuzevien.\nOnanegezh[kemmañ | kemmañ ar vammenn]\nKavout a reer ar ger e Geriadur Ménard e 2012, da dreiñ ar ger onanisme, ur ger gallek deuet eus ar saozneg, hag a voe skrivet e 1712 el levr Onania; or, The Heinous Sin of Self-Pollution, and all its Frightful Consequences in Both Sexes, ha dizanv an oberour, petra bennak ma kreder hiriv e voe savet gant ar surjian saoz John Marten (~1692–1737).\nAdtapet diwar « https://br.wikipedia.org/w/index.php?title=Onan&oldid=1819606 »


Pajenn:Pompery - Quelennou var labour pe gonnidegues an douar, 1851.djvu/62 - Wikimammenn\nPajenn:Pompery - Quelennou var labour pe gonnidegues an douar, 1851.djvu/62\nred, evel a vezo discoêzet izelloc’h. An ada a rizennou An adérez.\na vez gred gât an dorn pé gât an adéres ; neller quet squigna buan nac eaz an adou moan nac ar ré scân, en anchou, nemet gat an aderes.\nAn dornéres a zo eun dra talvoudus bras, evit espern dal labourerien douar ar bec’hussa labour d’oc’h a ré a réont ed ar vloas. Bez eo, ouspen-ze, pé guer talvoudus eo.\neun doaré da zorna é beroc’h amzer, da virout deus ar gol a reer var an eost pa renquer e leusquer pel en e vern er parqueier, bloavechou ma zigouëz goal amzer. Rac, eur vech berniet an idou, caout a reer, pa zeu da devel, an tu d’hô charréa é quichen an Neusquet quement a ezom deus an dornéres en eur vro a tieguechou vian.\ndornéres, péini, dré ma en disglao, al laboura dre peb seurt amzer. Mes an talvoudegues-zé né zigollont quet unan deus ar misou a reer evit caout ar stal-zé, ré nebeut a eost hon eus-ni en hon tieguechou bian er vreiz, ac an dorneres a chom ô téana epad unec mis deus ar vloas. En eur fesson al, ar verourien nhô deus quet quement-sé arc’han, ac alfent é lacad evit ezomou talvoudussoc’h c’hoas. Couscoude, evel ma alfe beza tud créo pé mérourien a tieguechou braz, ac ho défent c’hoant da gaout dornérézet, é dléan quemmenna amâ ini an aotrou Dornéres an aotrou Bodin.\nBodin, pini é verz, gât ar stal evit sterna ar c’hézec, ouec’h cant anter cant lur. An dornéres-zé zo nevez\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/62&oldid=141556 »


(Adkaset eus Aotrou ar Gwalennoù)\nThe Lord of the Rings (hag a c'hellfe bezañ Aotrou ar Gwalennoù e brezhoneg) a zo ur romant hanez ha moliac'hoù skrivet gant J. R. R. Tolkien, ur studier yezhoù bet kelenner e Skol-Veur Oxford. Rannet eo an istor e c'hwec'h levrenn liammet daou-ha-daou e teir lodenn : Lodenn gentañ, levrenn un ha daou : The Fellowship of the Ring (Kumuniezh ar Walenn), eil lodenn, levrenn tri ha pevar : The Two Towers (An Daou Dour), trede lodenn, levrenn pemp ha c'hwec'h : The Return of the King (Distro ar Roue). Astennet eo ivez gant c'hwec'h stagadennig, enno istor ar Gorred hag an Dud, kronologiezh an eil hag an trede oadvezh, gwezenn lignez an Hobbited pennañ, un daolenn eus an deiziadurioù implijet gant an Hobbited, an Elfed hag Dud, deskrivadur an daou lizherenneg pennañ implijet e Douar ar c'hreiz, un displegadenn diwar-benn ar yezhoù komzet.\nAn titl a zave da Saoron, ar penneneber, en devoa krouet pell a-raok an istor ar Walenn Nemeti evit mestroniañ ar Gwalennoù a C'halloud all, hag ober brezel evit ren Middle-Earth (a zo Kreizdouar e An Hobbit). Trec'het e voe avat ha kollet e Walenn Nemeti. An istor a heuilh ur strolladig Hobbited renet gant Frodo Sac'heg. Bet en deus ur walenn digant e eontr Bilbo hag a zo ar Walenn Nemeti. Kemer a ra penn an hent da vont da zistrujañ ar Walenn gant ur gompagnunezh tud liesseurt, an Dud Aragorn ha Boromir, an Elf Legolas, ar C'horr Gimli, an Hudour Gandalf, hag an Hobbited all, Samwise Gamgee, Meriadoc Brandybuck ha Peregrin Touk. Dre-se e teu anv al lodenn gentañ. Eil eil lodenn e konter ar pezh a c'hoarvezas pa voe rannet Kompagnunezh ar Walenn, gant Frodo ha Sam diouzh un tu, hag diouzh un tu all ar pezh a c'hoarvezas gant peurrest ar Gompagnunezh. Pep lodenn zo renet gant un Tour, ar pezh a ro titl an eil lodenn : an daou dour. Titl an trede lodenn a zave da zisoc'h Brezel ar Walenn.\nSkrivet e oa bet al levr a dammoù da dammoù etre 1937 ha 1949 evit heuliañ an Hobbit, embannet e 1937. Embannet eo bet rannet e teir lodenn, a-enep da youl orin Tolkien, etre 1954 ha 1955. Graet en deus berzh bras ha deuet eo da vezañ an eil levr gwerzet ar muiañ gant 150 milion skouerenn gwerzhet.\n1.1 The Fellowship of the Ring (Kumuniezh ar Walenn)\n1.2 The Two Towers (An Daou Dour)\n1.3 The Return of the King (Distro ar Roue)\nThe Fellowship of the Ring (Kumuniezh ar Walenn)Aozañ\nFrodo en deus bet ur walenn digant Bilbo, met Gwalenn Nemeti Saoron eo. Mont a ra da Stang-ar-Faout, e-lec'h ma'z eo divizet gant ur C'huzul distruj anezhi e Mordor. Saveteo Kumuniezh ar Walenn, ha Frodo gant eizh mignon a gemer penn an hent da Vordor evit distruj ar Walenn.\nKuitaat a ra Frodo Kumuniezh ar Walenn gant e vignon Sam evit mont da Vordor.\nThe Two Towers (An Daou Dour)Aozañ\nKontañ a ra an darvoudoù bevet e Roc'han gant Aragorn, Legolas ha Gimli, hag e Fangorn gant Merry ha Pippin.\nHeuliañ a ra hent Frodo ha Sam bleniet gant Gollum war-du Mordor.\nThe Return of the King (Distro ar Roue)Aozañ\nPa ya Pippin da C'hondor gant Gandalf e kemer Aragorn, Legolas ha Gimli un hent teñval er menezioù evit saveteiñ kêr-benn Gondor diouzh an emgann lañset gant Saoron.\nAn hent diaes heuliet gant Frodo ha Sam e Mordor.\nUr spesad amprevaned nevez-kavet e Zeland-Nevez zo bet anvet Psylla frodobagginsi.\nAdtapet diwar « https://br.wikipedia.org/w/index.php?title=The_Lord_of_the_Rings&oldid=1990300 »\nKemm diwezhañ d'an 3 Mae 2022 da 07:10\nKemmoù diwezhañ degaset d'ar bajenn-mañ d'an 3 Mae 2022, da 07:10.


Sede pelec'h emañ Jämtland e Sveden.\nJämtland zo ur broviñs eus Sveden (landskap e svedeg), e rannvro Norrland.\nÖstersund eo ar gêr vrasañ, war ribl al lenn Storsjön. En-dro da Jämtland emañ proviñsoù Härjedalen ha Medelpad er c’hreisteiz, Ångermanland er reter, Lappland en hanternoz, ha rannvro Trøndelag e Norvegia er c’hornôg.\nE Jämtland e vez kaozeet ur rannyezh kar d’an norvegeg, anvet "Jamtska".\nAdtapet diwar « https://br.wikipedia.org/w/index.php?title=Jämtland&oldid=1636903 »


Kaozeal:Listenn kumunioù Brazil renket hervez ar Stadoù - Wikipedia\nKaozeal:Listenn kumunioù Brazil renket hervez ar Stadoù\nKemmet un tammig hervez an destenn-mañ tennet diwar ar Wikiepdia e portugaleg:\n"O Brasil é dividido administrativa e politicamente em 27 unidades federativas, sendo 26 estados e um distrito federal. Nelas estão divididos os 5.564 municípios do país."\nNeal (Kaozeal) 14 Gwe 2007 da 13:37 (UTC)\nEz an da lakaat evel e portugaleg (ha n'eo ket portugeg!). Rufus 15 Gwe 2007 da 07:30 (UTC)\nReizhet ganin--Kadwalan 15 Gwe 2007 da 12:18 (UTC)\nPeogwir eo bet tennet an tiredoù lemm gant Kadwalan (perak?) eo torret al liammoù gant ar pennad portugalek, hep kontañ ar re all. Evit diaesaat al labour, ne oa ket gwelloc'h. Me 'garfe e vije embannet sklaer eo difennet torriñ liammoù. Rufus 15 Gwe 2007 da 07:38 (UTC)\nEmañ e-touez pennaennoù Wikipedia goulakaat e kenlabour ar wikipedourien gant bolontez vat. Taget on hep gant Rufus hep kemer an amzer da c'houlenn perak na penaos. Breinañ a ra un hevelep emzalc'h an darempredoù ha mirout ouzh ar re all da labourat. Lakaat a ran anezhañ war evezh evit ar wezh kentañ. Evit pezh a sell al liammoù e yezhoù all n'int ket bet kemmet ganin a-ratozh evel just. --Kadwalan 15 Gwe 2007 da 12:18 (UTC)\nRet eo anzav ne gomprenan ket tre nag ar rag nag ar perag eus ar c'hemm-se bet degaset gant Kadwalan evit meur a abeg:\n1. Betek-hen eo bet graet atav gant stumm orin leun an anvioù-lec'h estren skrivet gant al lizherenneg latin -- estreget ar re gante ur stumm brezhonek hengounel -- evit titl ar pennadoù pennañ ha savet akasoù, bewezh mar bez ezhomm, diwar stumm damheñvel hep tamm sin diakritek ebet evit aesaat ar c'hlaskoù, d.s:\nBéal Átha hAmhnais, Málaga, Setúbal, Charleville-Mézières, Saint-Lô, Białystok, Kępno, Gdańsk\n(Notenn: great eo bet heñvel ivez gant an anvioù tud...);\n2. Dre ma n'eus kenemglev ebet war an dachenn-mañ peurliesañ e toujer ouzh ar stummoù bet implijet er pennad da gentañ, nemet ma vefe enne fazioù da vezañ reizhet evel-just, ha dreist-holl pa glot ar stumm-se gant ar stummoù implijet dre voaz (kraf 1.) war ar raktres-mañ\n3. N'eo ket poellek na tamm ebet kemmañ stumm an anvioù-lec'h en ur pennad bennak o vont a-nep d'ar boazioù (d.s. Listenn kumunioù Piaui), dreist-holl m'eo bet savet ur pennad oc'h implijout ar stumm boaz (d.s. Listenn kumunioù Piauí) dre ma vez torret al liamm kerkent.\n(Notenn: Evel ma tiskwel istorioù ar pennadoù ne oa bet torret liamm ebet en degouezh-mañ s.o. . Ur gudenn a c'hellfe dont war-wel an hini eo avat pa labour kenlabourion/ezed gant doareoù disheñvel da envel pennadoù dres evel ma tegouezhas gant ar pennadoù doubl bet savet diwar-benn mitologiezh Henc'hres abalamour d'an ehvelep abeg)\nSetu 'ta ma c'hinnig-me: keit ha na vo bet tizhet ur c'henemglev ledan e kinnigan ober gant ar stummoù boas war ar wikipedia-mañ (d.l.e anv orin leun an anvioù-lec'h) ha sevel adkasoù diwar stummoù all mar bez ezhomm.\nNe vefe ket fall, d'am soñj, tizhout ur c'henemglev da vat war ar c'hraf-mañ da vezañ embannet evel politikerezh ofisiel evit mont e-bioù da brezelioù-embann a c'hellfe sevel war an dachenn-mañ a-hendall.\nMat din, evel just. Evel-se e vez graet e galleg (er wiki gallek) ivez zoken petra bennak ma ne blij ket d'an holl! Rufus 15 Gwe 2007 da 10:01 (UTC)\nMemes ma'z eus abegoù evit kaozeal eus an doare da reiñ d'anvioù lec'h emañ pell Yann diouzh e gazeg amañ. Degas a ran da soñj da Neal e oa goullo al liammoù kemmet er pennad war-bouez re ar yezhoù estren kemmet dre zievezhted hag ar brezel embann nemetañ a welan e hini Rufus a zalc'h da gemmañ ar reizhadennoù er ger Stad hep klask kaozeal.--Kadwalan 15 Gwe 2007 da 12:18 (UTC)\nNe vern hag-eñ e oa goullo al liammoù resis-se en degouezh resis-mañ pe get: ur skouer ne oa ken. Ne gaozan ket amañ eus afer ar sapre pennlizherenn-se met eus afer stumm an anvioùlec'h estren da vezañ implijet rak war ar c'hraf-se ez eus savet kudennoù hag a vefe da vezañ dirouestlet en un doare hollek d'am soñj evel em eus displeget war pajenn ar gumuniezh. Neal (Kaozeal) 15 Gwe 2007 da 13:22 (UTC)\nBernout a ra din kalz dre ma hañvalez tamall ouzhin bezañ torret ul liamm etrezek ur pennad ne oa ket anezhañ d'ar c'houlz ma'm eus graet ur c'hemm er pennad-mañ end-eeun ha ma hañvalez harpañ ar pezh a fell da Rufus lakat da grediñ. kemer skouerioù neptuoc'h mar plij ganit.--Kadwalan 15 Gwe 2007 da 13:45 (UTC)\nNa tamm ebet. Evel em eus bet tro da dispelgañ dit dija n'eo ket afer al liammoù torret pe get m'on chalet ar muiañ gante rak ur skouer ne oa ken, bet dont a-benn da dizhout un emglev hollek o tennañ d'ar stumm da vezañ implijet evit titl pennadoù oc'h ober dave da lec'hioù pe tud estren evit diskoulmañ da vat ur gudenn hag a sav gwezh ha gwezh all. N'eo ket mallus tizhout un c'henemglev a-stroll a suert-se, met mad a rafe d'ar raktres d'am soñj gallout sevel un tamm politikerezh ofisiel war an dachenn-mañ. Neal (Kaozeal) 15 Gwe 2007 da 13:52 (UTC)\nAfer al liamm torret[kemmañ ar vammenn]\nWar a seblant e tenne afer al liamm torret d'al liamm etrewiki e-traoñ ar bajenn o kas davet ar wiki e portugaleg: [[pt:Anexo:Lista de municipios do Brasil]] reizhet > [[pt:Anexo:Lista de municípios do Brasil]] Neal (Kaozeal) 15 Gwe 2007 da 18:36 (UTC)\nAdtapet diwar « https://br.wikipedia.org/w/index.php?title=Kaozeal:Listenn_kumunioù_Brazil_renket_hervez_ar_Stadoù&oldid=221911 »\nKemmoù diwezhañ degaset d'ar bajenn-mañ d'an 15 Gwe 2007, da 18:36.


Opalink : "Evidomp-ni e oa ar .bzh un dra anat" - .BZH - L'extension internet de la Bretagne\nPennad-kaoz gant Nadine Via, Mererez ar c’hevredad Opalink.\n.BZH : Gallout a rit lavaret dimp petra eo Opalink e berr gomzoù ?\nOpalink : Ur c’hevredad krouet e fin 2014 eo Opalink, ha diazezet eo en Oriant.\nKinnig a ra Opalink d’an embregerezhioù doareoù da verañ ar paeoù, an ijinouriezh sokial, ar stummañ hag an dizanvezelaat. Unan eus iskevredadoù ar strollad INMARES eo, evel ar c’hevredadoù Inter Pôle, Espace cadres ha Le Bureau de la com’. Tri den zo o labourat ennañ en deiz hiziv hag emeur o tuta unan all.\n.BZH : War peseurt tachenn emaoc’h o labourat ?\nOpalink : Ur c’hevredad yaouank-flamm eo Opalink. Evit c’hoazh e labouromp dreist-holl e pemp departamant Breizh istorel, abalamour d’ar brud a vez roet dimp gant ajañsoù Inter Pôle, met krog omp da ziorren hon obererezh e Frañs a-bezh, ha fellout a ra dimp mont pelloc’h gant an hent-se.\n.BZH : Perak ho peus choazet ober gant ar .BZH ?\nOpalink : Evidomp-ni e oa ar .bzh un dra anat. Gantañ e c’hallomp diskouez pegen tomm omp ouzh hor bro, al lec’h m’emaomp. Gallout a ra ivez diskouez ar pezh a gont evit Breizh, an implij e Breizh, an neveziñ ha bezañ digor d’an traoù diavaez. Dic’hortoz e c’hall bezañ evit lod, met evidomp-ni ez eo sklaer evel lagad an naer. Gant ar .BZH e tiskouezer ur skeudenn eus Breizh digor war ar bed.\nGant an astenn internet-se e c’hallomp ivez lavaret pelec’h emaomp, ken d’an dud eus ar rannvro, ken d’an dud a zo o chom pelloc’h.\nN’eo ket brezhonek anv hor c’hevredad ha ne werzhomp ket produioù breizhat, met fellout a ra dimp embann pelec’h emaomp ha pegen tomm omp ouzh ar vro. Ar benveg hor boa ezhomm eo ar .bzh.\nMiret hon eus ivez hon anv domani gant .fr, met adkas a ra war-du hol lec’hienn gant .bzh. Evit an dud a skrivfe « .fr » e-lec’h « .bzh » eo, tra ken. Hon holl deulioù, hor plaketennoù, hor chomlec’hioù postel, hag all hag all… zo gant .bzh.\n.BZH : Petra zo bet soñjet eus choaz ar .bzh gant ho kenlabourerien diabarzh ha diavaez ?\nOpalink : N’eus ket bet lavaret nemeur a dra dimp gant hor c’henlabourerien diavaez. Un dra boellek eo evito, war a seblant. En diabarzh, laouen eo an holl dud, ha lorc’h enno pa reont gant .bzh. Klotañ a ra brav gant talvoudoù an embregerezh.


Journal de Renaud Camus, mardi 22 avril 1986\ncréée le mercredi 29 octobre 2014, 16 h 25\nmodifiée le mercredi 5 octobre 2016, 22 h 56Mardi 22 avril 1986, 11 heures et demie du matin. Les programmes de télévision, ici, le Radiocorriere, par exemple, que j’achète régulièrement, annoncent que les émissions du ~~~~~, ~~~~~~ ~~~~ ~~~~~~~~~~~~~, ~~~~~~~~~~~ à 20 ~~~~~~~ 30. ~~~, ~~~~ une ~~~~~ ~~~~ deux, non pas trois ~~~~~ ~~~~ quatre, ~~~~~ toutes ~~~~ fois, ~~~~~ ~~~~~~~~~~, ~~~~~ ~~~~~~ ~~~~~, ~~~~~~ ~~~~~~~~~~~ ~~~ ~~~~~ ~~ ~~~~~ ~~~~~~~ ~~~~~~ ~~~~~~ ~~~ ~~~~~ ~~~~~~~ ~~~~~~ ~~~ ~~~~~~. Je n’en suis ~~~~ ~~ ~~~~~~~~~~ ~~~’~~~~~~ ~~~~~~~~~~~ ~~ ~~’~~~~~~ ~~~~~, ~~~ ~~~~~~~ ~~~~~ ~~~~~~~~~. ~~~~~ ~~~ ~~’~~~~~~~ ~~~~ ~~ ~~~~~~~~~~~ ~~~~~~~~~ ~~~~ ~~~~~~~~~~~~~ ~~~ ~~~ ~~~~~~~~~~~ ~~~~ ~~ ~~~ réalité quotidiennement vérifiable, ~~~ ~~’~~~~~~~~~~ ~~~~ ~~~~~~ ~~~~~~~~~~ ~~~~~ ~~~~~ ~~~~~~~ ~~~~~~ ~~~~~~ ~~~ ~~~~~~ ~~~ ~~~~~~ ; ~~~~~ ~~~~~~ ~~~~~~ ~~~~ ~~’~~~~ ~~~ ~~~~~~~~~~ ~~~~ ~~~ ~~~~~~~~~~~ ~~~~~~~~~~ ~~ ~~~~ faire commencer à ~~~~~ ~~~~~~~… ~~~ ~~~~~~~~ ~~~~~ hier La Locandiera, ~~~ ~~~~~~~~. ~~~ ~~~~~~~ ~~~~~~ ~~ ~~~~ ~~~~~ ~~~ ~~~~~~~~~~ minutes.\nAu ~~~~~~~ ~~~ ~~~ ~~~~ ~~~ ~~’~~~~~ ~~~~ ~~~~~ ~~~~ Italiens, ce rapport ~~~~~~ ~~ ~~~ ~~~~~~~, ~~ ~~~ ~~~~~~~ ~~~~~~~, ~~ ~~’~~~~~~~~~~~ ~~~~~. ~~~ ~~~’~~~~ ~~~~~~~ ~~’~~ ~~~~~~~ ~~~~~~~~~~~ ~~ ~~~~~~ ~~~~~, ~~~ ~~~~ ~~~~~~~~~~~~~ ~~~~~ ~~~~~~~~ ~~~’~~~ ~~~~ priât de s’en ~~~~~~~~~, ~~~ ~~~ ~~~~~~ ~~ ~~~~~~ ~~~~~~~. ~~~~~ ~~~~~~~~~~ ~~~~~~ ~~~~ ~~~~~ ~~~ ~~~~~~ ~~~~~, ~~~~, ~~~~ ~~~~ ~~~~~~~~ ~~~~~ ~~~ ~~~~~, ~~~ ~~~~~~ ~~~~ ~~~~~ ~~~ vie quotidienne on ~~~~ ~~~~~ ~~~~~~~, ~~~~~ ~~~ ~~~~~, ~~~ ~~~~~~ ~~~~ ~~~~~~~~~~~~~, ~~~ ~~~~~~~ ~~~~ ~~~~~~~, ~~~ ~~~~~~~~~ ~~~ ~~~~~~~-~~~~~, ~~~ ~~~~~ ~~~~~~~~~~~ ~~ ~~~~~~~ ~~~~~ ~~’~~~~~~~~ ~~~~~~~~~~~~~ ~~~~~~~~~ des mots en ~~~~ ~~~~~~~~~~~ ~~~~ ~~~ ~~~~~~~ ~~~~~~~. ~~~ ~~~~~~~~~~~~~ ~~~~ ~~~~~~~ ~~~~ ~~~~~~~~~ ~~~~~~~~ ~~~~~~~ ~~~~ ~~~~~~~~~ ~~~~~~~~~~~~~~~~ ~~~ ~~~~~~~~~~ ~~~~ ~~~~~~~~ ~~~~~~~~~, ~~~ ~~~~ ~~~~~~~ ~~~~~~~~, ~~~~~ le comble de ~~~ ~~~~~~~~~~. ~~ ~~~ ~~~~~~ ~~’~~~~~~~~, ~~ un gentleman ou ~~ ~~’~~~~~~~~ ~~~~~~~ ~~~~~~~~~ ~~~~~ ~~~~~~~, ~~~ ~~~~~~~~~ ~~~~ ~~~ ~~~~~~~ ~~~~~~~~~~. ~~~~~~ ~~~~~~~~, ~~~’~~~ ~~~~~~~~~~~~~~ ~~~~~~~~’~~~~ ~~~~~~ ~~~~~~~~, n’était bien entendu ~~~~ ~~~~~ ~~~~~~~~~~. ~~~~~~~~~~ ~~~ ~~~’~~~ ~~~~ ~~~~ ~~~~~~ ~~~~~~~, ~~~~~~ ~~~ ~~~~~~, ~~~~~~~~ ~~~~~~~~~, ~~~~ ~~~~~~~~, ~~’~~~~ ~~~~~~~~ ~~~’~~~ ~~ ~~~~~~, ~~~ ~~~~~ ~~~~~~~~~~~ ~~~ ~~~~~~~~~~~~ qui est au ~~~~~~~~~ ~~~ ~~~~~~ ~~~~~~~~~. ~~ ~~~~ ~~~~~~~ ~~~~~~~~~ ~~~ ~~~~~ ~~~~~ ~~~~~~ ~~~~~~ ~~~~~ ~~~~~~, ~~~~~ ~~~’~~~~~ ~~~~~~~ ~~~~~~~ ~~~~~~~, ~~~~~~~~~~~~~~ ~~~ ~~~~~~~~~~~~~~~. ~~~ ~~~~~~~ ~~~~~~~~~~ ~~~~ comme la lire : ~~~~ ~~~~~~~~ ~~~~~~~. ~~~ ~~ ~~~~~~ ~~~~~~ ~~~’~~~~~ ~~~ ~~~~~~ ~~~~ (debout).\nAi-je ~~~~~ ~~~~ ~~~ ~~~~~~~ ~~~ ~~~ ~~~~~~~~ ~~~~~~~~~, ~~~~ ~~’~~ ~~~~~ ~~~ ~~~~~~ ~~~~~~ ~~’~~~~~~~~, m’avait demandé deux ~~~~~, ~~~~~~~~ ~~~~~ ~~~~~~~ ~~~~~~~~~ ~~~ ~~~~~~ ~~~~~~~-~~~~~, ~~~ ~~~ ~~~~~~~~~~ ~~~~~, ~~~~~~ ~~~’~~~ ~~~ ~~~~~~~~ ~~~~ ~~’~~~ ~~~~~~ ; ~~ ~~~~~ ~~’~~~~~~ ~~~ ~~~~~ ~~~ ~~~~ répondre :\n« Les Français ne font ~~~~ ~~~~ choses-là. »\nOr, ~~~ ~~~~ ~~~~~ ~~~~~ ~~~~ ~~’~~~ ~~~~ ~~’~~~~~~~~~~~~ ~~~ ~~~ ~~~~~~ ~~’~~~~~~~~~~ ~~~ ~~~~~~~, ~~~~~~~ ~~~~ ~~~~~ ~~~ ~~~~~~~~~~ ~~~~ ~~~ ~~~~~ ~~~~~~~~ ~~~~~~~~, depuis le fameux (~~~~~ ~~~~) “~~~~~~ ~~~ ~~’~~~~~” ~~~ ~~~~~ ~~~~~~~~, ~~ ~~~~~~~~~, ~~~ ~~ ~~ ~~~~~ ~~~~ (~~~ ~~~~~~~~~~ ~~~~~~~ ~~~ ~~~~~). ~~’~~~~~~~~ ~~~~~~~~ de Tricks ne ~~~~~~~~~~ ~~~~~~~ ~~~~ ~~~~~~~~, mais deux ou ~~~~~~ ~~~~~ ~~’~~ ~~~~~ ~~~~~~~, ~~~~ ~~~~~~~~~~, ~~~’~~~ ~~~~~~~ ~~’~~~~~~~~ ~~ ~~~~~~ ~~~~~ ~~~~ ~~~~~~~~~, ~~~~~~ ~~~~~~~~, ~~~~~ ~~~~ ~~~ ~~~~~~~ ~~~~~~~ ~~~ ~~~~~~~~~~~. ~~~~~ ~~~ ~~~~~~ fois j’ai mobilisé ~~~~~~~~ ~~~~ ~~~~~~~~~ ~~~~ ~~~~~ ~~~~~~~~~~~~~~~, ~~~ ~~’~~~~~~ ~~~~~~~~~, ~~~~~ ~~~’~~~~ ~~’~~~~~~~ ~~~~~ ~~~~~~ ~~~~~~. ~~~~~ ~~’~~~~~~~~~ ~~~~~~~. ~~~~ ~~~~~ ~~~~~~~~~~, ~~~~~ ~~~~ ~~~~~~~. ~~~~~~~~~ ~~’~~~ ~~~~~ par faire rompre ~~~ ~~~~~~~~, ~~~ ~~~ ~~~~~~ ~~’~~~~ ~~~~ ~~~~~, ~~~~~~ ~~~’~~~ ~~~~~~ ~~~~~ ~~~~~~~~. ~~’~~~ ~~~ ~~~~~ ~~~~~ ~~~~ ~~~ ~~~~~~~~~~~~~~ ~~~~ ~~’~~~~~~~~ ~~~~~~ ~~~~ ~~~~~ ~~~~~~~~ ~~~ mon attitude : il ~~~~~~ ~~~ ~~~~~~~~, ~~~~~~~-~~~, ~~~~ ~~~ ~~~~~~~~ ; ~~~ ~~~~ ~~~~~~~~~~ ~~ ~~~~~~~ ~~~’~~~ ~~ ~~ ~~~~ ~~~~~~ ~~~ ~~~~~~~~ ~~~~~~~~ ~~~ ~~~~~~~~~~~ ~~ ~~~ ~~~~ ~~~~~~ ~~~ qu’on a dit (~~~~~ ~~ ~~~ ~~~~~~ ~~~~~~~~, ~~~~~~ ~~~~~ ~~~ ~~~~ ~~~ ~~’~~~~~~~~ : ~~~~~ ~~~ ~~~~~~ ~~~~ ~~~ ~~~~~~~). ~~~~~~~~~~ ~~~ ~~~~~~~ ~~~~~ ~~~ ~~~~~~~~~. ~~ ~~~ ~~~~~~~~~~~ ~~~~ chaînes commerciales s’en ~~~~~~~~~ ~~ ~~~~ ~~~~~ ~~~~ ~~~~~~~~~ ~~~~~~~~~. ~~~~~, ~~~ ~~~~~~~, ~~~~~~ ~~~~ ~~~~ ~~~~~~~ ~~~ ~~~~~ ~~~~~~~~~~~~, ~~’~~~~ ~~~ ~~~~~~~~~~ ~~~~~~~ ~~’~~~~~, ~~~ ~~~~~~~ “~~~~~~~~~~~”. ~~~~~~-~~~ ~~~~~~~~~ une politique absolument ~~~~~~~~~~~ : ~~~~ ~~~~~~~~ ~~’~~~ ~~~~~~~ ~~~ ~~~~~~~~~~ ~~~~~~~ ~~~~ ~~~~~-~~~~~~, ~~~ ~~ ~~~~~~~~~ ~~ ~~~~~~~~~ ~~~~~~~~~, ~~ ~~’~~~~~~~~ ~~~~~ ~~’~~~~~~~ ~~~~~~~~~~~, ~~~ ~~’~~~~~~~ occupations.\nHeureusement ~~~~ ~~’~~~ ~~~~~ état à plusieurs ~~~~~~~~~, ~~~ ~~~~ ~~~~~~, ~~~ ~~~~ ~~~~~~~~~~~~, ~~~~~~ ~~~ ~~~~~~ ~~~~ ; ~~~~~ ~~~~~ ~~’~~~ ~~~ ~~~~~~~~~ ~~~ ~~~~~~ ~~~~~, ~~~ ~~~~~~ ~~~ ~~~~~~~~~~ ~~~~ ~~~~~~~~~. ~~’~~~~~ ~~’~~~~~~~, le pays, bien ~~~’~~~ ~~~~~ ~~~~~~~~~~~~~ ~~~~~~~~ ~~~~ ~~~ ~~~~~~~~~~~, ~~~ ~~~~~~~~~~~~~~ ~~~ ~~~ ~~~~~~~ ~~~ ~~~~~~. ~~’~~~~~ ~~~~~ ~~~~ ~~~~~ ~~’~~~~~~~~~~~~~ ~~~~~~~~~~, ~~~~ ~~~~~~~ ~~’~~~~~~~, ~~~~ ~~~~~ ~~~~~~~ ~~~ monde, la peinture ~~~~~~~~~~, ~~~ ~~~~~~~~~~, ~~~ ~~~~~~~~, ~~~~~~~~ ~~~~~~~~ ~~~ ~~~~~~~~~~~~~~, ~~~ ~~~~~~~~~~~~ ~~~~~ ~~~ ~~~~~~~ ~~~ ~~~ ~~~ ~~~~~~~~ ; ~~~~~, ~~~~~~~~ ~~~ ~~~~~~~~ ~~~~~~ ~~~~ ~~~~~~~~~~~~~ ~~~~~~~~~, ~~~ trouve les Italiens ~~’~~~~~~~~’~~~~ médiocres…\nHier, ~~ ~~~ ~~~~~~~, ~~~~ ~~~~~~~~ ~~~ ~~~~~~~~~~ ~~~~ ~~~~~~~~ ~~’~~~~~~~ ~~~~ ~~~~~ ~~~~~~~ ~~~~~~~, ~~~~~~ ~~~’~~~ ~~~~~~~~ ~~~~~~~~~~~ ~~~ ~~~~~~, ~~~~~~ ~~~~~~~ ~~~~~, ~~~ ~~~~ le terminal téléphonique ~~~~~~ ~~~~~~~, ~~~~~~ ~~~~ ~~~~~ ~~~~ ~~~~~. ~~~~~ ~~~ ~~’~~~ ~~~~~ ~~~~~~~~~, ~~~ ~~~ ~~’~~~~~~ ~~~~ ~~~~~ ~~~~~ ~~~ ~~~~, ~~~ ~~~~~~~~ ~~~~ ~~~~~~~~~ ~~~ ~~~~~, ~~ la banque ou ~~~ ~~~~~~~ ~~~~~~~~~~, ~~~ ~~’~~~ ~~’~~ ~~~~~~~~ ~~’~~~~~~ ~~ ~~~~~~ ~~~~~~ ~~~~~~ ~~~~~~ ~~~~~ ~~~~~~~~ ~~~ dépotoir :\n« Personne ~~~ ~~~~~ ~~~~~~~ ~~ ~~~~~~ ~~~ ~~~~~~~… »


Pajenn:Morvan - Buez ar Zent, 1894.djvu/670 - Wikimammenn\nPajenn:Morvan - Buez ar Zent, 1894.djvu/670\n29 a Vengolo\nsant mikeal, arc’heal\nhiviziken perz enn he c’hloar hag enn he joauzded, hag abaoue ne c’hellont ket pec’hi. Abaoue ive sant Mikeal a zo deuet da veza ar c’henta anezho e plas Lusifer.\nNiver ann elez a zo dreist kount, ha rannet int etre nao geur : ar Seraphined, ar Cherubined, ann Troned, ann Dominasionou, ar Prinsipoteou, ar Puisansou, ar Vertuziou, ann Arc’helez hag ann Elez. Holl e velont Doue egiz m’ema ha tremen a reont ho amzer oc’h he veuli pe oc’h ober ar pez a c’hourc’hemenn. Ar prophet Daniel guech all a velaz eur milion anezho o servicha ann Aotrou Doue, ha mil milion all tro var dro d’he dron.\nAnn elez ne ehanont da gana noz-deiz, evel a lavar d’eomp ann abostol sant Iann : « Santel, santel, santel eo ann Aotrou Doue holl-c’halloudek, ann hini a zo bet, a zo hag a vezo euz a viskoaz da virviken ; » pe, evel a lavar ar prophet Isaias : « Santel, santel, santel eo ann Aotrou, Doue ann armeou ; ann douar holl a zo leun euz he c’hloar ! »\nAvechou evelato Doue ho digas etouez ann dud da ober eur gefridi bennag. Evelse, ann eal Raphael guech all a oue digaset da ober koumpagnunez da vab Tobias p’edo o vont da gear Rajes dre urs he dad. Divezatoc’h, ann eal Gabriel a oue digaset ive da lavaret da Zakarias en devije eur mab hag a vije hanvet Iann, ha goudeze da lavaret d’ar Verc’hez Vari oa choazet evit beza mamm da Zalver ar bed. Abalamour da ze e reer elez anezho ; rak ar ger eal a zinifi kannad, unan hag a zo kaset gant eunn all. Ouspenn-ze, peb hini ac’hanomp en deuz eunn eal d’he ziouall, evel a velimp d’ann eil a viz here.\nSant Mikeal oa guech all difennour ar bobl a Israel, pobl Doue d’ann ampoent, bag hirio eo adarre difennour ann Iliz katholik, pried Jezuz-Krist. Bez’ ez eo ive difennour ar Frans, merc’h hena ann Iliz. Erfin, karget eo c’hoaz, var a greder, da gas eneou ar re varo d’ar baradoz pe d’ho zeuler enn ifern, dioc’h ar zetans azo bet douget enn ho c’henver pa’z int erruet dirak ho barner. Ann dra-ma a zo kaoz ma’z euz bet ato etouez ar gristenien eunn devosion vraz evit sant Mikeal, arc’heal, ha\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/670&oldid=137903 »


Jaan Kaplinski e 2009\nJaan Kaplinski (22 Genver 1941 – 8 Eost 2021) a oa ur skrivagner, troour ha prederour estonat, anavezet abalamour d’e vennozhioù a-du gant ar frankiz er bed-holl. Levezonet eo bet gant skolioù prederouriezh Azia hag ar voudaegezh.\nGanet e voe e Tartu ha studiet en doa ar yezhoù hag ar yezhoniezh e skol-veur ar gêr-se. Unan eus skrivagnerien anavezetañ Estonia eo en XXvet kantved, hag unan eus ar re a zo bet troet forzhik e skridoù. E 2016 en doa tapet ar Priz europat evit al lennegezh, hag e 1995 e oa bet kinniget e anv evit ar Priz Nobel.\nDilennet e voe e parlamant Estonia, ar Riigikogu, etre 1992 ha 1995.\n(fr) Jaan Kaplinski – Littérature estonienne\n(br) Ha Verkingetorix a lavar, troet gant Yann-Ber Piriou ha Paol Keineg, Al Liamm 157, p. 108\nAdtapet diwar « https://br.wikipedia.org/w/index.php?title=Jaan_Kaplinski&oldid=1909923 »\nKemmoù diwezhañ degaset d'ar bajenn-mañ d'an 24 Eos 2021, da 15:32.


(Adkaset eus Curry)\nAn anv saoznek a veze graet gant an drevadennerien saoz eus kement meuz indian gant lipig. Dont a ra eus ar ger tamoulek «kari» (keusteurenn). N'eo ket gwall implijet en India, kemm a ra an anvioù hervez ar yezhoù hag ar broioù. En hanternoz ar vro da skouer e reer kalzik gant massala, hag a dalv kement ha meskaj.\nAdtapet diwar « https://br.wikipedia.org/w/index.php?title=Kari&oldid=1752582 »\nKemmoù diwezhañ degaset d'ar bajenn-mañ d'an 24 Mez 2017, da 17:21.


Louise Breizh-Veur - Wikipedia\nUr briñsez Louisa Breizh-Veur (1749-1768) zo ivez.\nLouise Breizh-Veur, pe Louise of Great Britain e saozneg, pe Louise af Storbritannien e daneg (1724-1751), a oa ur briñsez saoz a zeuas da vout rouanez Danmark ha Norge, gant hec'h eured da Frederik V Danmark.\nMerc'h e oa da George II, roue Bro-Saoz, ha d'e bried Caroline von Brandenburg-Ansbach.\nDimeziñ a reas e 1743. Rouanez e voe goude marv he zad-kaer e 1746. Evurus e voe-hi, ha ne reas ket van, a-hervez, ouzh serc'h he fried, Else Hansen, hag o besterd .\nSofia Magdalena Danmark, dimezet d'ar roue svedat Gustav III.\nVilhelmine Caroline Danmark, ganet e 1747, dimezet da Wilhelm Iañ Hessen-Kassel, priñs Hessen-Kassel.\nChristian VII, roue Danmark ha roue Norge, ganet e 1749\nLouise Danmark, ganet e 1750, dimezet da Carl von Hessen-Kassel (1744-1836).\nMervel a reas e 1751, e palez Christiansborg, e Copenhagen. Brazez e oa, ha mervel a reas he c'hwec'hvet bugel war un dro. Beziet e voe en iliz-veur Roskilde. Addimeziñ a reas he fried d'ar briñsez alaman Juliane von Braunschweig-Wolfenbüttel, ha mervel 14 vloaz goude.\nAdtapet diwar « https://br.wikipedia.org/w/index.php?title=Louise_Breizh-Veur&oldid=1854153 »


Pajenn:Le Clerc - Ma beaj Londrez, 1910.djvu/144 - Wikimammenn\nPajenn:Le Clerc - Ma beaj Londrez, 1910.djvu/144\n§ XX. — AR VUGALE ER GATEDRAL O CHILAOU AR C’HARDINAL LOGUE.\nGoude m’o deus saludet ar vugale kannadour an Tad Santel ar Pab, e talc’hont eur pennadig gant o hent, hag ec’h eont en iliz-veur : mes siouaz ! n’hellont ket oll kaout plas enni. Eur pemp mil bennak a dle chom e-mêz. E oad avat en gortoz a ze ha prientet e zo bet eur zal evit o digemer : sal an « horticultur », elec’h m’en em dalc’he ar bodadenno sôznek epad ar c’hendalc’h. Eno ec’h eont hag eno o c’havfomp pa hon devo gwelet ha klevet pez a c’hoarve en iliz-veur gant o c’hamaraded.\nDidrous ha prim e kemer ar re-man o flaso bep mac’h arruont : ha hep dale ec’h ê leun-kouch an iliz. Laket a-goste o bannielo hag o arouezio (insignes), daoulinet sioul ha juntet gante o daouarnigo, e roont eun tanva eus êle stouet dirak tron an Otro Doue er baradoz. Ha c’hoaz ê dudiusoc’h o gwelet eus ar gwarido a zo ’us d’ê hag a ren tro a zro d’an neven vras etre ar piliero. Eur wir vozaiken, enni liwio a bep sort o klotan dereat etreze. Ouz ar balistro, eun torkad plac’hedigo gwisket en glas gant eur ouel gwenn-sign. En eun tu eus an iliz eur c’hropad pôtredigo gante gourizo ru hag en o c’hichen bannielo o lugerni ; en o goude merc’hedigo en gwenn gant gourizo gwenn ha melen, chapeledo, bleuenno gwenn ha gouelio tull eus ar sklêran. En tu-all memes tra, nemet e toug ar merc’hed en o c’herc’hen lietenno glas en enor d’an Itron-Varia. Laket breman sklerijen ar goloio tredan (electriques) ac’h ê steredennet gante ar c’heur, da baran war dull splann ar gouelio ha war dremmo laouen ar vugale, hag ho po dirakoc’h kaeran tra ac’h oufed gwelet war an douar.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/144&oldid=150131 »\nKemmoù diwezhañ degaset d'ar bajenn-mañ d'an 6 Meu 2019, da 16:58.


Penaus é ma ret hum sonnat ér fé hac én espérance, a p’hum gavér é circonstanceu a zisco bout contrellan dehai - Wikimammenn\nPenaus é ma ret hum sonnat ér fé hac én espérance, a p’hum gavér é circonstanceu a zisco bout contrellan dehai\nJ.-M. Galles, 1829 (p. 242-245)\n◄ Penaus é teliamb souffrein er hol a ramb ag er-rè a gâramb Penaus é ma ret hum sonnat ér fé hac én espérance, a p’hum gavér é circonstanceu a zisco bout contrellan dehai Er gonsolation a za goudé en trebille, ret-é neoah guut souffrein hemh consolation ►\nPenaus é ma ret hum sonnat ér fé hac én espérance, a p’hum gavér é circonstanceu a zisco bout contrellan dehai.\nEN Apostolet en deoai hanaüet Jesus eit bout Mab Doué ; mæs én amzér ag é bassion, ind a vanquas a fidélité d’er fé a béhani ou deoai groeit profession ; ind hé ancoéhas hac a yas d’ou hent.\nMari ne ras quet èl-cé. Hi a hélias Jesus bet er halvar, hac en hanaüas inou aveit hé Salvér, ingorto ma oai en devehai ressuscitet, rac m’en deoai laret é ressuscitehai.\nArlerh marhue Jesus, en Disciplet, deu d’er bihannan a béré é conze Sant Lucas, n’ou deoai mui meit un distér espérance é ùélezent doh hum accomplissein er péh en deoai annoncet Jesus.\nMæs Mari, hemb bout troublet en disterran tra, a zalhas ferm ér greden hac én espérance é deoai penaus Jesus, é deoai gùélet é verhuel é creis en disprisance hac en anjulieu, a ressuscitehai guet gloër hac é laquehai er bed d’aboeissein d’é aviel.\nEr fé-zen en dès Mari, ha doh péhani é talh ferm é creis er poénieu hac en tantationeu, rac me ma déaséet ar gonzeu Doué, péhani a zou er uirioné memb, a zeli bout er scùir a hou ç’hani.\nMa n’en da quet en dut hemb religion, a béré é ma carguet er bed, de rein deoh occasion d’avouéein hou fé a vouéh ihuel, annemis hou salvedigueah a glascou d’er bihannan he goannat dré en doutanceu a lacou én hou speret a zivout er gùirionéeu en dès revélet en Eutru Doué.\nFerm ha crihue én hou fé, resistet guet courage, hemb examinein er chongeu a zegasou deoh, hac ean a déhou dohoh.\nDésavouéet quentéh, é présance en Doué a uirioné, ol en doutanceu a za én hou speret. Doh ou désavouéein èl-cé prompt, guet courage ha sincérité, hou fé a gresquou hac a grihueï.\nMæs ér poénieu bras é surtout é clasquou en diaul lacat tihoueldæt én hou speret, é asséou hou lacat de zoutein a justice, a furnès, a buissance, a vadeleah Doué, péhani hou ç’afflige.\nHou péet chonge nezé ag er péh a lar Doué deoh én é livreu santel, a zivout en necessité ag er souffranceu, ag er gloër a zeï ar ou lerh, ag é zesseinieu a pe zegasse afflictioneu d’en dut, memb d’é serviterion brassan.\nDoué ne change quet. Er péh en dès laret a chom perpet véritable. É gonzeu ne changeant quet mui eit ou.\nÈl-cé ne vern é péh stad a dantation, a souffrance, a chagrin, a séhour, a zisconfortance é éelleoh couéh, queméret aveit règle espérance courajus ha dalhable Mari.\nDéet hou ç’inean, é léh pléguein hac hum lezel de vout discaret, d’hum soutenein dré er vertu-zé péhani a zou diaséet ar fidélité Doué d’é bromesseu.\nEspéret énep d’en espérance memb, èl gùéh aral Abraham, én ur gredein ferm é éel Doué gobér ol er péh en dès promettet.\nEan é hou crouéour, hac ean en dès disclériet teoh n’en devehai quet abandonnet é labour, en devehai bet é lagat digueor arnoh.\nEan é er mæstre souveræn ha general a guement tra zou. Nitra n’en dé impossible, nitra memb n’en dé diæz dehou.\nDoué a zou soutén é serviterion. N’éellant quet bout én arvar a guement-cé, mar groant un tamic réflexion ar er promesseu ag é alliance.\nNe vern péh quen triste ha péh quen anquinus é éel bout hou stad, hou espérance a hi a éel bout deaséet sonnoh eit ar ur brovidance, ar ur vadeleah, ar ur buissance infini ?\nPet gùéh é assur ean deoh, dré guéneu é Brophétet hac é Apostolet, é cheleu, é soutén, é tihuen, é consol, é sauve en nemb a espér én ou.\nGoulennet enta é secour guet confiance, ha credet é teï é viséricord d’hou tennein ag er stad trist é péhani en hum gavet, pé en hou souténou hac en hou tihuennou bet er fin aveit é hloër hac hou salvedigueah.\nDoué a bermet ma hum gavér mara uéh é poénieu terrible, eit gobér demb comprenein gùel penaus en hani en dès espérance ferm én ou a éel tout, ha rein demb ur merche splan ag er garanté tinér en dès dohomb.\nUr vertu approuvet dré boénieu bras a zou calz agréaploh de Zoué eit un dévotion tinér.\nAdtapet diwar « https://br.wikisource.org/w/index.php?title=Penaus_é_ma_ret_hum_sonnat_ér_fé_hac_én_espérance,_a_p’hum_gavér_é_circonstanceu_a_zisco_bout_contrellan_dehai&oldid=105866 »\nKemm diwezhañ d'an 18 Eos 2017 da 17:56\nKemmoù diwezhañ degaset d'ar bajenn-mañ d'an 18 Eos 2017, da 17:56.


Skinhead Attitude - Wikipedia\nSkinhead Attitude a zo un teulfilm bet sevenet gant ar filmaozer suis Daniel Schweizer, ha deuet er-maez e 2003. En teulfilm-se e kinnig Schweizer teurel ur sell hollek ouzh al luskad skinhead, eus an tu kleiz pellañ d'an tu dehou pellañ.\nHarozez an teulfilm, Karole hec'h anv, a zo ur plac'h skinhead dibolitikel a Frañs a gej gant skinheaded. Heuliañ a reer anezhi en he zroiad. En teulfilm eo kinniget ivez istor al luskad skinhead, eus ar bloavezhioù 1960 pa ziwanas er Rouantelezh-Unanet, pa voe dizoloet ar sonerezh ska bet aozet er Jamaika. D'ar mare-se ne oa tamm politikerezh ebet e bed ar skinheaded. Eus renkad ar vicherourien e oant, hag ec'h embannent bezañ disuj. En o zouez e oa ur bern tud du pe a orin aziat. Ul lodenn anezho a implije arouezioù nazi, peurliesañ peogwir e felle dezho diskouez splann e oant disheñvel diouzh remziad o zud pe o zud-kozh, hag o doa stourmet da vare an Eil Brezel Bed. Goude-se e weler penaos eo kemmet al luskad e dibenn ar bloavezhioù 1970, da skouer pa voe aozet ar strollad Skrewdriver gant Ian Stuart, hag eñ difenner ar vroadelouriezh saoz hag an naziouriezh. Da heul ar pennad-se e kinnig ar filmaozer kejañ gant skinheaded eus an tu kleiz pellañ hag eus an tu dehou pellañ, e Frañs, Suis, Alamagn, Polonia hag ivez er Rouantelezh-Unanet. Ar pennad da heul a zo gouestlet d'al luskad skinhead enep-faskour, anvet SHARP, hag ar re anvet RASH. Goude-se e weler emdroadur luskad skinhead an tu dehou pellañ, gant krouidigezh Blood and Honour ha hini Combat 18 war dachenn ar sponterezh. Da-heul e kejer gant skinheaded nazi e Dallas. Ar re aterset a embann splann e fell dezho ma vo distrujet an dud du, ar vuzulmiz hag ar yuzevien, a-benn gwareziñ ar ouenn wenn. Diskouez a reont ivez o armoù, hag a zo gwall niverus. Goude-se ez a ar filmaozer betek Chicago, rak eno eo emañ d'en em gavout gant skinheaded an tu kleiz pellañ. En termen diwezhañ e nac'h ar re-mañ en em ziskouez en ur film ennañ boneheaded, hag e nac'hont ivez peogwir ne c'hallont ket embann o soñj war danvez an teulfilm. Ne lavar ket ar filmaozer hag-eñ e oa sañset kejañ gant re SHARP pe re RASH. Goude-se e tiviz ar filmaozer mont betek Montreal, hag eno e kej gant skinheaded dibolitikel hag a gav ez a re bell ar re eus an tu kleiz pellañ. D'ar mare-se e kemm ar film, hag ec'h embanner ez a skinheaded an tu kleiz pellañ a-enep da sevenadur orin ar skinheaded. Ar skinheaded dibolitikel a embann ivez e vez rebechet outo gant re an tu kleiz bezañ re dost ouzh re an tu dehou, dreist-holl pa gejont e-pad sonadegoù. E dibenn an teulfilm en em gaver e Las Vegas da heul roudoù daou skinhead, unan gwenn hag unan du, hag int anvet Lin Newborn "Spit" ha Dan Shersty. An daou anezho a voe lazhet d'ar 4 a viz Gouere 1998 e-kreiz an dezerzh. Ur stign a voe aozet a-enep dezho gant skinheaded an tu dehou pellañ. Da heul an afer-se e kuitaas skinheaded an tu dehou pellañ ar gêr. Distreiñ a rejont koulskoude, padal ne chom mui skinhead ebet eus an tu kleiz e Las Vegas. E dibenn ar film e ra anv ar filmaozer eus ar Bibl, ha keñveriet eo ar skinheaded gant Kain hag Abel. Komzoù Karole a glever ivez war an afer-se, ha tud zo a rebech outi bezañ gwall hegredik.\nAn teulfilm nemetañ ennañ un displegadenn eus holl al luskad skinhead eo. Daoust da se n'eo ket bet degemeret mat gant ar re a reer redskin anezho, rak rebech a reont ne vefe ket splann an diforc'h etrezo hag ar re eus an tu dehou pellañ, hag e rebechont ivez e vefe roet ur skeudenn vat eus ar skinheaded dibolitikel. Rebechet e vez ivez ar fed e vefe diskouezet skeudennoù savet a-benn sachañ evezh an arvesterien, hep diskouez tuioù pozitivel ar sevenadur skinhead (soud system, skouter). Ar riskl a zo eo e talc'hfe soñj an arvesterien eus un nebeud traoù evel ar fed e plij kalz ar bier hag ar feulster d'ar skinheaded, hag a fet e vezont bepred o soñjal en o dilhad. Merkoù dilhad evel Lonsdale, Fred Perry, Ben Sherman, Merc, Lambretta, Brittac, pe c'hoazh Loakes a weler kalz er film.\nSkinhead Attitude war IMDb\nAvant le schisme raciste, les skins étaient pluriethniques, Atersadenn Schneider e-barzh Le Courrier, d'ar 25 a viz Du 1993.\nAdtapet diwar « https://br.wikipedia.org/w/index.php?title=Skinhead_Attitude&oldid=1474186 »